Standardi za bezbednost hrane\nRizik po zdravlje potrošača može se najefikasnije smanjiti ako su tačke opasnosti identifikovane. Preventivni pristup odlikuje kodekse i standarde za bezbednost hrane HACCP, ISO 22000, IFS i BRC. Sve je veći pritisak na proizvođače i distributere hrane da pored HACCP-a implementiraju i ostale sisteme za upravljanje bezbednošću hrane.\nHACCP (ANALIZA OPASNOSTI I KRITIČNE KONTROLNE TAČKE) CAC/RCP 1-1969, Rev. 4-2003\nEvropska Unija je uvrstila HACCP u svoje direktive, u Zakon o bezbednosti hrane jasno navodi da "Subjekti u poslovanju hranom dužni su da uspostave sistem za osiguranje bezbednosti hrane u svim fazama proizvodnje, prerade i prometa hrane u skladu sa principima dobre proizvođačke i higijenske prakse i analize opasnosti i kritičnih kontrolnih tačaka (HACCP).\nHACCP sistem je sistem principa i metodologija, koji obezbeđuju proizvodnju zdravstveno ispravne hrane.\nSprovođenje analize opasnosti (fizički, hemijski i biološki rizici)\nUtvrđivanje kritičnih kontrolnih tačaka\nPostavljanje kritičnih granica\nUspostavljanje sistema praćenja\nSmanjenje rizika od kazni i sudskih procesa iz domena zaštite životne sredine\nUspostavljanje korektivnih mera\nUspostavljanje procedura za verifikaciju\nSlobodno se može reći da HACCP principi predstavljaju značajan deo i svih ostalih standarda za bezbednost hrane.\nSISTEM MENADŽMENTA BEZBEDNOŠĆU HRANE ISO 22000:2005\nISO 22000 je prvi međunarodni standard za bezbednost hrane koji specificira zahteve za sistem upravljanja bezbednošću hrane gde organizacija u lancu hrane mora da demonstrira svoju sposobnost da kontroliše opasnosti i da je proizvod bezbedan za konzumaciju. Ovaj standard kombinuje sledeće ključne elemente radi osiguranja bezbednosti hrane:\nVeliki lanci hipermarketa postavili su novi zahtev za svoje mnogobrojne dobavljače – implementacija IFS-a.\nIFS Food je standard za proveru oorganizacija koje proizvode hranu\nIFS Cash & Carry / Wholesale je standard koji pokriva aktivnosti rukovanja prehrambenim proizvodima u hipemarketima i veleprodajnim objektima.\nIFS Logistics je standard koji pokriva aktivnosti logistike (utovar, istovar, transport, rukovanje i dr.)\nIFS Food pokriva sledeće oblasti:\nOdeljak 1: Odgovornost vrhovnog rukovodstva (politika, struktura, usmerenje na korisnika)\nOdeljak 2: Sistem menadžmenta kvalitetom (HACCP sistem, dokumenti i zapis)\nOdeljak 3: Upravljanje resursima (prostor za zaposlene, lična higijena, radna uniforma i dr.)\nOdeljak 4: Proces proizvodnje (specifikacije proizvoda, nabavka, pakovanje, fabrička infrastruktura, održavanje higijene, kontrola štetočina, sledljivost i dr.)\nOdeljak 5: Merenja, analiza i poboljšanja (interna provera, analiza proizvoda, povlačenje proizvoda, korektivne mere i dr.)\nBRC globalni standard za bezbednost hrane izdanje 5. Prvo izdanje BRC-a datira iz 1998. godine i nastao je kao potreba da se dobavljači hrane proveravaju od strane sertifikacionih tela u skladu sa jedinstvenim setom zahteva, čime bi se izbeglo dupliranje i dodatni posao priliko provera dobavljača. BRC omogućuje distributerima hrane da se fokusiraju na tržišnu borbu ne brinući pri tome za bezbednost hrane. BRC je izgrađen na setu zahteva zasnovanih na riziku.\nKoristi koje donosi impelementacija BRC-a:\nStandard zasnovan na bezbednosti, zakonskim zahtevima i kvalitetu\nJasni i detaljni zahtevi zasnovani na HACCP principima\nStandardizovan format izveštaja\nKomplementaran sa zahtevima ISO standarda i HACCP-a


Muke turista: Ako vas na moru opljačkaju, morate platiti još 100 eura takse za prijavu - Portal 072info\n26. Avgusta 2016. Vrijeme objave: 21:00 sati\nTuristi koji imaju tu nesreću da ih opljačkaju na ljetovanju u Grčkoj, ukoliko žele policiji da prijave nepoznatog lopova, za to će morati da plate taksu od čak 100 eura! Toliko, naime, košta podnošenje krivične prijave protiv nepoznate osobe, kazao je za Blic.rs generalni konzul Srbije u Solunu Siniša Pavić.\nOdlazak u policiju\nTo je, primjećuje, još jedna otežavajuća okolnost zbog koje se neki turisti ipak odluče da se pomire sa činjenicom da su opljačkani.\nIshodi su, kaže srbijanski konzul u Solunu, različiti: počinioci budu pronađeni a turisti obavješteni o pravima koja imaju kao oštećeni. U nekim slučajevima dolazi do nadoknade štete od osiguranja, a u značajnom broju slučajeva počinioci ne budu pronađeni pa turisti pretrpe materijalnu štetu.\n– Treba imati u vidu da se ovakvi slučajevi ne mogu ni izbjeći ni potpuno iskorijeniti, a njihov broj raste sa zaoštravanjem ekonomske krize, koja je, pored ostalih posljedica dovela i do smanjenja broja pripadnika grčke policije pa čak i zatvaranja pojedinih policijskih stanica u turističkim mjestima – priča Pavić.\nPavić, međutim, ističe da je, bez obzira na neprijatnosti koje su pojedini turisti ove godine doživjeli na ljetovanju, Grčka i dalje sigurna destinacija za odmor srbijanskih državljana.\nPojedini građani, kako kaže, o incidentima koje dožive obavještavaju konzulat, ali ima i onih koji to ne čine, već se pomire sa tim da je šteta načinjena i, jednostavno, zaborave. Među onima koji to ipak urade, ima raznih situacija.\n– Zabilježeni su najrazličitiji slučajevi krađa: motornih vozila, predmeta iz vozila i hotelskih soba, ličnih stvari bilo na plažama ili u javnom prevozu. Ovakvih slučajeva je na desetine, priča Pavić.\nOn kaže da se turisti iz Srbije sa ovakvim problemima Konzulatu najčešće obraćaju dok su još na terotoriji Grčke, a ima i onih koji to učine tek po povratku u Srbiju.


ZSF: Pored problema sa vodom i zagađenim vazduhom, Zrenjanin je i veoma prljav grad | Autonomija\nZrenjaninski socijalni forum (ZSF) saopštio je danas da problem u tom banatskom gradu ne predstavljaju samo neispravna voda za piće i zagađen vazduh zbog smrada koji se širi iz kafilerije, već i činjenica da je grad prljav, “smeće leti na sve strane i postoje brojne divlje deponije koje se sve više šire”.\nUprkos tome što radnici Javnog komunalnog preduzeća Čistoća i zelenilo dobro obavljaju svoj posao, gradskim budžetom nije opredeljeno dovoljno sredstava za komunalne delatnosti poput iznošenja smeća, održavanja zelenih površina i grobalja kao i zoohigijene, navodi se u saopštenju.\n“Postoje mogućnosti da se gradski budžet planira tako da više novca ide na delatnosti od kojih zavisi kvalitet života u gradu umesto da se sredstva izdvajaju za besmislene manifestacije u centru grada ili dodeljuju nevladinim organizacijama koje ne rade ništa korisno za građane. Nažalost, odavno je ustaljena praksa da značajan deo javnog novca završava u privatnim džepovima”, piše u saopštenju.\nOcenjuje se da je gradski budžet dodatno opterećen partijskim zapošljavanjem i dodaje da postoji i “fiktivno zapošljavanje” pa pojedini zaposleni dobijaju plate a čak i ne dolaze na posao.\nNavodi se da je neophodno veće angažovanje Komunalne milicije u čiju nadležnost spada i otkrivanje i kažnjavanje osoba koje se “bahato ponašaju i smeće bacaju na sve strane”, kao i da se komunalna milicija kadrovski ojača.\n“Kažnjavanje, ali i obrazovanje o komunalnoj higijeni su neophodni kako bi se stvari u ovoj oblasti koliko-toliko dovele u red. Smeće se u Zrenjaninu iznosi na način koji je u dobro organizovanim državama odavno napušten. Nema primarne selekcije otpada koju bi trebalo da vrše domaćinstva, što bi obezbedilo da se na deponiju odlaže samo otpad koji ne može da se reciklira”, piše u saopštenju.\nOcenjeno je da posebno zabrinjava činjenica da je Vlada Srbije prošle godine odlučila da regionalna deponija bude u Kikindi pa će, po svemu sudeći, otpad iz Zrenjanina biti otrpeman u Kikindu i odlagan na tamošnju deponiju, što će Zrenjanin koštati oko milion evra godišnje, čemu treba dodati i znatno povećane transportne troškove.\n“Veliki je problem što će komunalne delatnosti u Srbiji uskoro biti privatizovane. Privatne firme žele samo da povećaju svoj profit i nisu zainteresovane za dobrobit građana. Potrebno je da bude organizovana ozbiljna javna rasprava o razvoju i budućoj organizaciji komunalnih delatnosti, kako bi bile izbegnute negativne posledice privatizacije koje su vidljive u državama koje su prihvatile taj model, a sada u njima postoje snažni socijalni pokreti čiji je cilj da ova oblast bude vraćana u javno vlasništvo”, navodi se u saopštenju.\nU proteklih godinu dana Zrenjaninski socijalni forum organizovao je više sastanaka građana čiji je cilj bio da se otkriju uzroci ovako lošeg stanja u oblasti komunalne čistoće, kako bi se gradskim vlastima dali predlozi o mogućim rešenjima.


Svrljig dobija 800.000 RSD - Svrljiske novine\nSvrljig dobija 800.000 RSD\nBeograd. Predsednik Opštine Svrljig Milija Miletić potisao je u Beogradu ,u Palati federacije, sa ministrom Sulejmanom Ugljaninom,ugovor o dodeli 800 000 dinara našoj opštini.Konkretno reč je o ugovoru izmedju Kancelarije za održivi razvoj nedovoljno razvijenih područja i Opštine Svrljig o finasiranju i sufinasiranju izrade projektne dokumentacije za izradu projektne dokumenatcije za rekonstrukciju vodovodne mreže u Svrljigu.\nOpština Svrljig se ugovorom obavezala da posle sprovedenog postupka javne nabavke dostavi Kancelariji za održivi razvoj kompletnu dokumentaciju i vodi preciznu dokumenatciju o stepenu realizacije predmeta ugovora.\nS druge strane,Kancelarija za održivi razvoj je preuzela obavezu da odmah uplati opštini Svrljig pedeset odsto sredstava a po izradi projektne dokumentacije,po zahtevu opštine Svrljig,prenese i ostala sredstva koja pristižu iz budžeta Republike Srbije.\nUgovor je potpisan u prisustvu predstavnika 48 nerazvijenih opština sa područja Srbije koji su takodje podneli svoje zahteve za dodelu sredstava od strane Kancelarije za održivi razvoj.\nU kraćem susretu sa ministrom Ugljaninom,predsednik opštine Svrljig Milija Miletić se zahvalio za dodeljena sredstva koja predstavljaju nastavak saradnje sa Kancelarijom,pošto je Svrljig već u dva navrata dobio pomoć za izradu projektne dokumentacije infrastrukturnih objekata, te izrazo očekivanje da će u narednom periodu podška Svrljigu biti plodotvornija a saradnja čvršća.\nMinistar Ugljanin je naglasio da će Kancelarija učiniti maksimalne napore da stvori uslove za bolji život i podizanje standarda projektima održivog razvoja u Svrljigu kao i u ostalim nerazvijenim opštinama.Prema njegovom kazivanju intenzivno se radi na formiranju posebnog fonda za pomoć nerazvijenim u kojem bi bila ne samo sredstva iz budžeta Republike Srbije već se slivala i finasijska podrška dijaspore .To bi značilo stvaranje uslova kojim bi se privukli domaći i strani investitori da se angažuju na pokretanju privrede na područjima nerazvijenih opština.\nMinistar Ugljanin je u razgovoru sa predsendikom Miletićem istakao da će nastojati u što pre ponovo poseti Svrljig i na licu mesta sa loklanim rukovodstvom sagledati i peoceniti potrebe za razvoj našeg područja.\nPrevPrethodnaDodeljena nagrada „Dragan Jocić“\nSledećaSvrljig – Balkanski 5:2Next


RTCG - Radio Televizija Crne Gore - Nacionalni javni servis :: Podgorica :: Važno je da talentovane zadržimo u CG\nVUKOVIĆ 27. 06. 2019. 15:24 >> 15:26 0\nVažno je da talentovane zadržimo u CG\nAktuelna gradska uprava nastoji da približi džez muziku što većem broju građana, budući da se radi o muzičkom pravcu koji širi dobru energiju, ruši granice između ljudi i stvara atmosferu razumijevanja i tolerantnosti. To je kazao gradonačelnik Podgorice Ivan Vuković u razgovoru sa Sarom Jovović, mladom pijanistkinjom koja studira džez klavir na prestižnom koledžu u Bostonu.\nVuković je podsjetio da su Podgoričani imali priliku da uživaju u Sarinom nastupu u okviru Podgoričkog pazara i naglasio da je Grad radio na tome da tradicionalne kulturne manifestacije poput Podgoričkog kulturnog ljeta i Decembarske umjetnčke scene obogati upravo ovom vrstom muzike.\nIstičući da studiranje na ovako prestižnom univerzitetu za nju predstavlja zdravu konkurenciju koja joj pomaže da se kontinuirano usavršava, Sara se zahvalila gradonačelniku i Glavnom gradu prije svega na prepoznavanju značaja mladih ljudi za podgoričku kulturnu scenu, ali i na simboličnoj pomoći, koju je Grad izdvojio za njeno školovanje.\nSara je istakla da je ona prva osoba iz Crne Gore koja je dobila priliku da studira jazz klavir na ovom koledžu, koji važi za jedan od najboljih u svijetu.\nPodsjećamo, talentovana Podgoričanka Sara Jovović je nakon završetka Srednje muzičke škole ,,Vasa Pavić”, dobila stipendiju za školovanje na prestižnom Berklee koledžu u Bostonu.\nOna je jedna od dobitnika najveće stipendije koju su dijelili u iznosu od 80 odsto od ukupne školarine, za sve četiri godine.


London: Protesti zbog obespravljenosti i nasilja nad ujgurskim muslimanima u Kini – Minber\nruj. 12, 2020 at 6:33 pm\nLondon: Protesti zbog obespravljenosti i nasilja nad ujgurskim muslimanima u Kini\nadmin 2 godine ago 300 views\nU centru Londona demonstranti su protestirali zbog nasilja i kršenja prava koja kineske vlasti čine nad pripadnicima muslimanske ujgurske zajednice u Autonomnoj pokrajini Xinjiang, javlja Anadolu Agency (AA).\nProtest je održan ispred kineske ambasade u Londonu, a prisustvovali su mu uglavnom studenti iz različitih dijelova svijeta.\n“Ne, etničkom čišćenju“, “Pravda za Ujgure“, “Genocid“ i “Životi Ujgura su važni“ neke su od poruka s transparenata koje su demonstranti nosili.\nJedan od demonstranata za AA je kazao kako je cilj protesta da se javnosti ukaže na dešavanja u Kini u kojoj su milioni ljudi prinuđeni na teške poslove u radnim logorima.\n“Svijet treba učiniti nešto. Ne može ovo biti vječna tajna koja se krije ispod tepiha“, poručio je još jedan od demonstranata koji nije želio da mu se objavljuje identitet.\nTreći demonstrant je kazao da je svijet svojevremeno tvrdio da nije znao ni za logore u kojima su zlostavljani Jevreji u Njemačkoj tokom Drugog svjetskog rata, ali da sada nema opravdanja da se i dalje ljudi zlostavljaju zbog njihove vjere ili etniciteta.\nBritanska medijska kuća “Guardian” nedavno je objavila izvještaj u kojem se navodi kako vlasti Kine pod plaštom borbe protiv pandemije COVID-19 sedmicama u kućama zatvorene drže pripadnike muslimanske ujgurske zajednice u Xinjiangu. Isti izvor javlja da su Ujguri zatvoreni u kuće i da ih vlasti primoravaju na korištenje nekih lijekova.\nIzvještaj “Guardiana“ je baziran na snimcima koji su objavljeni na internetu, a na kojima se vidi kako ljudi traže pomoć i s prozora tvrde da su prisilno sedmicama zatvoreni u domovima.\nadmin 12 rujna, 2020\nPompeo pozdravio ‘istorijske’ pregovore afganistanske vlade i talibana


Izvor: B92, 02.Avg.2021, 14:52\nBeograd -- Potpredsednik Glavnog odbora SNS Miloš Vučević podneće sutra krivičnu prijavu protiv predsednika Aleksandra Vučića, saopšteno je danas iz SNS-a.\nOn će to učiniti povodom tvrdnji mafijaškog klana Veljka Belivuka i pojedinih političara i medija u zemlji i inostranstvu kojima se Vučić optužuje da je povezan sa članovima te kriminalne grupe.\nKako je navedeno, krivičnu prijavu podneće Republičkom javnom tužilaštvu sutra, 3. avgusta, >> Pročitaj celu vest na sajtu B92 << u 10 časova, kako bi građani i u sudskom postupku videli sve dokaze, ko govori neistinu, zašto to čini, sve "pipke" te mafijaške hobotnice, spregu tog kriminalnog klana sa raznim političkim i drugim centrima moći.\n"Naćićemo nekog od naših kolega to da uradi, kako bi izneli sve što su rekla ta lica, ali i tajkunski političari", objasnio je on.\nRadio Slobodna Evropa: Fukcioner SNS-a Miloš Vučević podnosi krivičnu prijavu protiv Vučića\nPredsednik Vučić izjavio je juče da on i Aleksandar Vulin imaju nameru da podnesu prijavu samih sebe kako bi na taj način odgovorili na sve laži pripadnika mafijaškog klana, al, kako je rekao i tajkunskih političara...Povodom tvrdnji mafijaškog klana Veljka Belivuka i pojedinih političara i...


Highway System je zidni sistem sa statičkim i pokretnim belim tablama i papirima. On omogućava prikazivanje informacija i lako preuređivanje. Sistem pokazuje informacije “na papiru” i istovremeno digitalne informacije. H. Sistem takođe integriše male elemente za skladištenje, lak pristup sitnim materijalima, kao što su olovke, gumice itd.\nSistem omogućava instalaciju različitih rešenja, pojedinačno konfiguriše i kombinovano: pokretni paneli, statički paneli i pribor – kombinacija statičkih i pokretnih panela.\nH. sistem nudi jednostavnu integraciju LCD ekrana čija je maksimalna veličina od 52 “.\nHP Collaboration brochure


Petrovdanski padobranski kup 6. i 7. jula u Prijedoru – Novosti Plus\nNa Aerodromu “Urije” u Prijedoru 6. i 7. jula biće održan 24. Petrovdanski padobranski kup, a ove godine očekuje se učešće oko 60 padobranaca iz zemlje i svijeta, saopšteno je nakon današnje sjednice Organizacionog odbora ovog takmičenja.\nPrvog takmičarskog dana biće održana ceremonija otvaranja i prvi takmičarski skokovi, a drugog polufinalni i finalni skokovi, proglašenje pobjednika u pojedinačoj i ekipnoj konkurenciji i zatvaranje kupa.\nNovina je da će vojska ustupiti trasnoprtni avion “pilatus PC-6” iz kojeg će se izvoditi skokovi, čime je riješeno pitanje adekvatnog vazduhoplova.\nOrganizator Petrovdanskog padobranskog kupa je Aero-klub “Prijedor”, a pokrovitelji su Ministarstvo porodice omladine i sporta Republike Srpske i grad Prijedor.\nNa današnjoj sjednici Organizacionog odbora usvojeni su program kupa i finansijski plan.\n← U NEDJELJU POLIGONSKO TAKMIČENJE ZA OSNOVCE\nPotrošači u BiH spremni za mobilna plaćanja →


Ja sam deo Partizana: Partizanove opcije bez Pantića: Sve zavisi od Jankovića, nova šansa Kosoviću ili aktiviranje Ilića? Da li je Nikolić rešenje?\nPartizanove opcije bez Pantića: Sve zavisi od Jankovića, nova šansa Kosoviću ili aktiviranje Ilića? Da li je Nikolić rešenje?\nKako bi mogao da izgleda tim crno-belih do kraja prvog kruga prvenstva...\nPovreda zadnje lože,tokom durgog poluvremena susreta u Gornoj varoši, znači da će trener Zoran Mirković najmanje dva, a ne bi bi bilo iznenađenje i sva tri naredna meča – neće moći da računa na mladog reprezentativca, što nameće pitanje ko će biti zadužen za kreaciju, stvaranje šansi, možda i realizaciju. Pogotovo što su pred crno-belima dueli sa ekipama koje su mu zadavale ogromne probleme u prethodnoj sezoni i ne bi bilo dobro za branioca Kupa Srbije da u borbi za titulu ispusti još koji bod. A već je devet iza Crvene zvezde…


Alpina - Blic Online\nRadnici slovenačke Alpine protiv preseljenja proizvodnje u BiH\nRadnici slovenačke fabrike obuće Alpina iz mesta Žiri već nekoliko dana protestuju zbog najavljenog preseljenja proizvodnje u BiH, zahtevajući ostavku direktorke Barbare Vtič, ukidanje ugovora s preduzećem Ametam i isplatu zarada.\nDilojt pod istragom, sumnja da je lažirao finansije Alpine\nAustrijske istražne vlasti sprovele su pretres u revizorskoj kompaniji Dilojt u Beču zbog sumnje da je sačinila lažne finansijske izveštaje građevinskog koncerna Alpina, čime su prevareni njegovi poverioci.\nTraži se zamena Alpini na koridoru 10\nZa nastavak gradnje koridora 10 od Pirota do Dimitrovgrada, na kojoj je bila angažovana austrijska „Alpina“ koja je bankrotirala, zainteresovano je 25 kompanija.\nDugovi "Alpine" smanjeni na manje od četiri milijarde\nDugovanja austrijskog građevinskog koncerna "Alpina", koji je otišao u stečaj, minimalno su smanjena na manje od četiri milijarde evra.\nAlpina: Srbija traži previše novca\nStečajni upravnik austrijske Alpine osporio je potraživanja iz Srbije, tvrdeći da su prevelika i da ne odgovaraju ugovorima, potvrđeno je Tanjugu u Beču.\nStečajni upravnik Alpine: Potraživanja iz Srbije prevelika\nStečajni upravnik austrijskog građevinskog koncerna Alpina osporio je potraživanja iz Srbije, tvrdeći da su prevelika i da ne odgovaraju ugovorima, potvrđeno je u Beču.\nAlpina osporila prijavljeno potraživanje Koridora Srbije\nAustrijske kompanija Alpina (Bau Gmbh) u stečaju osporila je u celini potraživanje Koridora Srbije od 78,32 miliona evra za nezavršene radove na Koridoru 10, rečeno je danas u Koridorima.\nPoveriocima Alpine samo manji deo novca\nPoverioci građevinskog koncerna Alpine, koji je prijavio stečaj, moraće da se zadovolje samo manjim delom svog novca, ocenjuje ekspert austrijskog Udruženja za zaštitu kredita Hans-Georg Kantner.\nUskoro tender za Alpinine deonice na Koridoru 10\nKoridori Srbije očekuju da će u narednih desetak dana dobiti saglasnost Svetske banke za raspisivanje novog tendera za završetak Koridora 10 od Pirota do Dimitrovgrada, gde će novi izvođači zameniti austrijsku Alpinu, izjavio je danas Tanjugu direktor Koridora Dmitar Đurović.\nAntić: Hitno rešavanje problema nastalih stečajem Alpine\nMinistar saobraćaja Aleksandar Antić najavio je danas hitno rešavanje problema nastalih stečajem Alpine i završetak rehabilitacije mosta Beška do kraja ove godine.\nPutevi Srbije traže od Alpine odštetu od 53,8 miliona evra\nAdvokatska kancelarija sa sedištem u Beču uputila je u ime "Puteva Srbije" nadležnom sudu u Beču odštetne zahteve u ukupnom iznosu od 53,8 miliona evra u okviru stečajnog postupka sa austrijskom kompanijom "Alpina".\nKoridori Srbije traže od Alpine 78,3 miliona evra\nPreduzeće "Koridori Srbije" podnelo je Trgovinskom sudu u Beču potraživanje od austrijske kompanije "Alpina", koja je bila angažovana na izgradnji Koridora 10, u vrednosti od 55 miliona evra i odštetni zahtev za propuštenu dobit za naplatu putarine od 23,3 miliona evra, izjavio je danas direktor Koridora Dmitar Đurović.\nSrbija naplatila prvu bankarsku garanciju Alpine\nSrbija je naplatila prvu bankarsku garanciju austrijske firme Alpina, koja je u stečaju, u iznosu od 65.997.794 evra, a nadležnom sudu u Beču prijavila je ukupna potraživanja od 78.322.819 evra, izjavio je danas direktor Koridora Srbije Dmitar Đurović.\nGradnja Koridora tek dogodine\nDomaće građevinske firme zainteresovane su da bez tendera preuzmu poslove na deonicama istočnog kraka na Koridoru 10 na kojima je radila Alpina koja je bankrotirala, ali je to prema pravilima međunarodnih kreditora za sada nemoguće, kaže za „Blic“ Dmitar Đurić, direktor Koridora Srbije.\nAlpina dužna domaćim firmama 420 miliona\nDomaćim firmama, podizvođačima, austrijska kompanija „Alpina“, koja je bankrotirala, ostala je dužna više od 400 miliona dinara za izvedene radove na deonici koridora 10 kod Dimitrovgrada. Ukupna vrednost radova iznosi 59,3 miliona evra, a dosad je plaćeno 29,5 miliona evra\nMrkonjić: Domaće firme da zamene Alpinu\nOdlazeći ministar saobraćaja Milutin Mrkonjić najavio je danas da će predložiti vladi da domaće firme nastave poslove Alpine u Srbiji.\nRaskinuti svi ugovori s "Alpinom", država uzima 10 miliona evra\nKoridori Srbije i zvanično su raskinuli ugovore sa austrijskom Alpinom koja je bankrotirala a radila je na izgradnji deonica Koridora 10 kod Dimitrovgrada.\nKoridori Srbije sutra o rešavanju problema sa Alpinom\nPreduzeće Koridori Srbije predstaviće sutra javnosti plan rešavanja problema sa austrijskom kompanijom Alpina, koja je angažovana na izgradnji Koridora 10.\nProdata tri preduzeća propale Alpine, ostalo ih još 13\nOd ukupno 16 preduzeća propalog austrijskog građevinskog koncerna Alpina, koji je, između ostalog, bio angažovan na izgradnji više projekata u Srbiji, do sada su prodata tri.\nMrkonjić: Uskoro raskid ugovora sa Alpinom\nMinistar saobraćaja Milutin Mrkonić izjavio je danas da će u narednih 15 dana biti raskinut ugovor sa građevinskom kompanijom Alpina, koja je angažovana na izgradnji Koridora 10 od Pirota do bugarske granice.\nKoridori Srbije spremni da zamene Alpinu na Koridoru 10\nPreduzeće Koridori Srbije saopštilo je danas da je spremno da, u slučaju raskida ugovora sa građevinskom kompanijom Alpina iz Austrije, u najkraćem roku pokrene nove tenderske postupke za završetak deonica Koridora 10 Pirot Istok - Dimitrovgrad i obilaznicu oko Dimitrovgrada.\nKoridori Srbije: Još nismo dobili zvaniču potvrdu o bakrotu Alpine\nGrađevinska kompanija Alpina iz Austrije, koja gradi deo istočnog kraka Koridora 10 kroz Srbiju, nije obavestila Koridore Srbije da je bankrotirala, rečeno je danas Tanjugu u tom državnom preduzeću, koje je investitor radova.\nVodeća austrijska gradjevinska firma Alpina bau, proglasila je danas bankrot, jer nije uspela da se dogovori s poveriocima o reorganizaciji isplate duga, rekao je portparol firme .Alpina Bau pripada španskoj grupi FČ i bila je angažovana na više projekata u Srbiji, medju kojima most u Beškoj, put Pirot - Dimitrovgrad, uz mnogo problema u realizaciji.\n"Alpina" dobija poslove iako redovno tuži državu\nSrbija ne odustaje od poslova sa austrijskom kompanijom „Alpina“ iako su sva četiri ugovora sa njima u poslednjih sedam godina bila problematična. Zbog mosta na Beški i raskinute koncesije za autoput Horgoš-Požega, „Alpina“ preti sudom i traži više od 60 miliona evra na ime odštete, a sumu veću od dogovorene traže i za deonice kod Dimitrovgrada iako sa radovima kasni više od godinu i po dana..\nMrkonjić: Nisam za uzimanje posla Alpini ako krene da radi\nMinistar saobraćaja Milutin Mrkonjić izjavio je danas da nije za oduzimanje posla Alpini na Koridoru 10 između Pirota i Dimitrovgrada ako ta kompanija nastavi radove početkom građevinske sezone.


KONCERT Orkestar i hor evropske komande Oružanih snaga SAD nastupaju u Banjaluci - Opcija\nKONCERT Orkestar i hor evropske komande Oružanih snaga SAD nastupaju u Banjaluci\n16-05-2018 Kultura, Magazin\nAmbasada Sjedinjenih Američkih Država u BiH najavila je posjetu orkestra i hora evropske komande Oružanih snaga SAD. Od 1756. i vojnog orkestra iz doba Bendžamina Frenklina u Pensilvaniji pa sve do danas, američki vojni orkestri zabavljali su trupe, ali i igrali važnu ulogu “muzičkih ambasadora” Sjedinjenih Država.\nOrkestar i hor evropske komande Oružanih snaga SAD, izvorno aktiviran 1940. godine, trenutno je treći po veličini orkestar i hor Vojske SAD, najveći van Sjedinjenih Država i primarni izvođački vojni ansambl u Evropi. Ovaj orkestar i hor nastupa više od 200 puta svake godine, i do sada su nastupali u preko 20 zemalja, od Rusije do Iraka.\nOrkestar i hor će nastupiti u Mostaru, Sarajevu i Banjaluci, izvodeći numere svjetski poznatih zvijezda kao što su Rihanna, Michael Jackson i Bruno Mars. U Sarajevu i Banjaluci, vojni orkestar Oružanih snaga BiH nastupaće zajedno sa orkestrom i horom evropske komande Oružanih snaga SAD.\nSvi nastupi biće besplatni.\nKoncert u Mostaru:\nPetak, 18. maja 2018. u 19:00\nKoncert u Sarajevu:\nPonedjeljak, 21. maja 2018, u 18:00\nKoncert u Banjaluci:\nUtorak, 22. maja 2018 u 20:00\nČUVENI SIMFONIJSKI ORKESTAR BI-BI-SIJA Prvi put izveli kompoziciju srpskog stvaraoca\nBLOKADA VLADE Bon Džovijev restoran daje besplatne obroke američkim radnicima koji su ostali bez plate


Nišlije i dalje suvereno vladaju domaćim prvenstvom, pošto im je ovo bio devet trijumf i imaju samo jedan remi. U ovom slavlju Železničara istakao se Milan Đukić sa devet pogodaka.\nPartizan se popeo na drugo mesto tako što je srušio Metaloplastiku u Šapcu golom razlike. Blistao je Milan Butulija koji je 11 puta zatresao mrežu domaćina.\nPratili su ga Darko Stevanović i Nemanja Živković sa po šest pogodaka.\nObilić - Mokra Gora 17.30\n2. Partizan 10 6 1 3 271:239 13\n3. Sloga 10 6 0 4 258:253 12\n4. Obilić 9 5 2 2 241:236 12\n5. Crvena zvezda 9 5 1 3 233:223 11\n6. Rudar 10 4 2 4 258:256 10\n7. Metaloplastika 10 5 0 5 259:263 10\n8. Spartak 9 4 1 4 217:214 9\n10. Mokra Gora 9 2 1 6 225:251 5


Pornografija opasna po javno zdravlje, stručnjaci zabrinuti - CdM\nSenat Arizone je ove nedjelje odobrio rezoluciju kojom se poziva na sistemski odgovor u sprečavanju izlaganja pornografiji, koja je sve više dostupna mlađoj djeci na internetu.\nNajmanje jedno od zakonodavnih tijela usvojilo je sličnu rezoluciju u 15 drugih saveznih država, navodi AP.\n“To je epidemija u našem društvu i iz toga proizilazi stav da se radi o problemu”, rekla je senatorka Arizone Silvija Alen, republikanka koja je okrivila pornografiju za doprinos nasilju nad ženama, seksualnu aktivnost među tinejdžerima i neželjene trudnoće.\n“Istraživanje je postavilo pitanja o efektu eksplicitnog materijala na malu djecu, ali veze pornografije sa drugim često citiranim pitanjima, kao što je trgovina ljudima, su mnogo slabije”, kaže Emili Rotman, profesorka na katedri za javno zdravlje na Bostonskom univerzitetu.\n“Rezolucija rizikuje stigmatizaciju marginalizovanih grupa kao što je LGBT populacija i vodi ka propuštanju ključnog dijela slagalice tako što će se propustiti pozivi za snažnije seksualno obrazovanje tinejdžera”, dodala je ona i naglasila da “Pornografija nije isto što i smrtonosni virus. Ako se udarite u prst to može biti nešto što ne možete sami da rješavate, ali to ne predstavlja problem javnog zdravlja”, zaključila je Emili Rotman.


Od 30. juna BHRT prestaje sa emitovanjem programa - UPSMedia Od 30. juna BHRT prestaje sa emitovanjem programa – UPSMedia\nOd 30. juna BHRT prestaje sa emitovanjem programa\nUpravni odbor BHRT-a je donio odluku da od 30. juna privremeno prekine produkciju i emitovanje programa.\nKako je saopsteno iz Upravnog odbora javnog televizijskog emitera, odluke je direktna posljedica duga entitetskih emitera od 25 miliona KM: Radio-televizije Federacije BiH 16,5 miliona, i Radio-televizije Republike Srpske 8,8 miliona KM.\n– Institucije države nisu riješile dugotrajan problem RTV takse i finansiranja javnog servisa. Ova odluka je time iznuđena i samo najavljuje realne okolnosti koje će nastati nakon 30. juna, kada ističe dosadašnji model naplate RTV takse – navodi se u saopćenju.\nOva odluka, kako ističu, imat će posljedice na funkcionisanje cjelokupnog sistema javnog emitovanja. Upravni odbor je naložio poslovodstvu BHRT-a da najtješnje sarađuje sa poslovodstvima entitetskih emitera na pronalaženju rješenja koja će otkloniti razloge zbog kojih je donesena ova odluka.\n← Samo jedan gutljaj ovoga svako jutro za zdravu jetru\nNastavljen teniski turnir u Srebrenici →\nmart 18, 2019, 8:19 pm


autor: Beta, Blic 21.03.2018 98 pregleda 0\nIstraživač s Univerziteta Kembridž Aleksandar Kogan, koji je napravio aplikaciju za “Kembridž analitiku”, navodi da su od njega napravili žrtvenog jarca.\nFoto: YouTube/ CambridgeAnalytica\nKogan, ruski psiholog (rođen u Moldaviji) koji predaje na Kembridžu i na Univerzitetu u Sankt Peterburgu, rekao je u razgovoru za BBC da je verovao da su sve informacije dobijene legalno i da ga je angažovala Kembridž analitika, koju sada istražuju britanske i američke vlasti zbog moguće zloupotrebe podataka.\n– Mislili smo da radimo nešto potpuno normalno – rekao je Kogan i dodao da ih je firma Kembridž analitika uveravala da je sve potpuno legalno i u skladu sa uslovima korišćenja Fejsbuka.\n– Oni su se obratili meni. Oko uslova korišćenja podataka Fejsbuka oni su napisali uslove korišćenja aplikacije i dali pravni savet da je sve u redu – naveo je Kogan. On je ocenio da su ga Fejsbuk i Kembridž analitika iskoristili kao žrtvenog jarca, mada je priznao da nije postavljao dovoljno pitanja i nije angažovao advokata da proveri sporazum.\nFejsbuk je u središtu skandala od kada je Kembridž analitika optužena da je bez dozvole prikupila podatke 50 miliona korisnika te društvene mreže da izradi softver koji omogućava da se predvidi i utiče na glasače, da bi se izvršio uticaj za vreme predsedničke kampanje Donalda Trampa 2016. godine. Napravila je sistem za ciljani marketing usmeren na kolebljive glasače.\nPrema navodima Fejsbuka, podaci su prikupljeni preko aplikacije za psihološke testove koju je daunloudovalo oko 300.000 korisnika te društvene mreže, a Aleksandar Kogan ih je zatim prosledio firmi Kembridž analitika.\nDirektor Kembridž analitike Aleksander Niks suspendovan je pošto se pojavio snimak na kome se hvali kako je ta kompanija odigrala ključnu ulogu u Trampovoj pobedi na izborima 2016. i da je odradila "sve podatke, svu analitiku, svo targetiranje", kao i da je koristila imejl server koji se samouništavao posle obavljenog posla kako bi se izbrisali tragovi. Kembridž analitika negira zloupotrebe, a Trampov štab tvrdi da nije koristio podatke Kembridža čiji je investitor konzervativni američki milijarder Robert Merser, dok je njegov štićenik i bivši Trampov bliski saradnik i šef izbornog štaba Stiven Benon bio potpredsednik u kompaniji.\nVrednost Fejsbuka pala za 60 milijardi dolara\nKompanija Fejsbuk izgubila je u prethodna dva dana oko 60 milijardi dolara u tržišnoj vrednosti zbog krize s podacima korisnika.\nO kolikom novcu je reč govori sledeće - gigant u vlasništu Marka Zakerberga za samo 48 sati izgubio je pet godišnjih budžeta Srbije.\nAgencija "Blumberg" napravila je sledeće poređenje: "To je otprilike jednako bruto domaćem proizvodu zemalja kao što su Hrvatska ili Liban". U poređenju sa srpskim BDP-om, koji iznosi oko 45 milijardi dolara, to je za 15 milijardi dolara više.\nNovac koji je Fejsbuk izgubio veći je od vrednosti kompanije Tesla (52 milijarde) i tri puta veća od vrednosti Snepčeta (19 milijardi).


Tužba francuskog humanitarca i dalje u fioci kosovskog suda - Sputnjik Srbija\n18:05 12.08.2019 (osveženo 18:06 12.08.2019) Preuzmite kraći link\nGujon za Sputnjik kaže da je reč o političkoj odluci, čije je obaranje pravno gledano „skoro nemoguća misija“. On ističe da mu sve to teško pada, posebno zato što nema razloga za zabranu koja mu je izrečena. Humanitarcu je, naime, 10. septembra 2018. godine uručena zabrana ulaska na Kosovo i Metohiju, u kojoj ne piše obrazloženje. Kako kaže, odmah se žalio ministarstvu unutrašnjih poslova privremenih institucija Kosova da revidiraju ovu proizvoljnu odluku.\nNe kažu zašto\n„Oni su odbili moju žalbu, takođe bez obrazloženja. Sledeći korak je bila tužba upravnom sudu Kosova i ta tužba nikada nije došla na red. I dalje stoji tamo verovatno u nekoj fioci, a obrazloženje zašto mi je zabranjen ulazak i dalje ne znam“, objašnjava Gujon.\nPrema njegovim rečima, za sada sve stoji u mestu, što je veliki problem, kako za njega lično, tako i za projekte koji su preko organizacije „Solidarnost za Kosovo“ pokrenuti u južnoj srpskoj pokrajini.\nGujon navodi i da su mu ruke vezane, jer ne može da se žali nijednoj drugoj instituciji van Kosova, jer Kosovo nije priznata država i samim tim nije član nijedne međunarodne organizacije.\nVezane mu ruke\n„Nisu član Saveta Evrope, da bih mogao da ih tužim u Strazburu. Sve je u njihovim rukama, sve mora da se radi na Kosovu, unutar kosovskih institucija, a pošto je tamo sve ispolitizovano, onda je meni veoma teško. To je politička odluka koja je verovatno došla sa vrha, a moram preko njihovih institucija da oborim ovu odluku. Pravno gledano — to je skoro nemoguća misija“, kaže Gujon.\nOn nema nameru, kako dodaje, da se preda, i uveren je da će uspeti da ukine tu odluku koja je nerazumljiva i da će u narednom periodu ponovo moći da uđe na Kosovo i Metohiju i da nastavi sa svojim humanitarnim radom.\nU okviru akcije koju godinama organizuje „Solidarnost za Kosovo“ i ove godine omogućeno je deci sa Kosmeta da po prvi put vide more.\nDečaci i devojčice iz srpskih enklava, njih 43, letovali su u Tivtu, zahvaljujući Gujonu i volonterima francuske humanitarne organizacije.\narno gujon, zabrana ulaska


Sterijina nagrada za najbolju predstavu, za dramski tekst i za režiju, pripala je predstavi „Poslednje devojčice“ Maje Pelević, u režiji Kokana Mladenovića, a u produkciji pozorišta „Deže Kostolanji“ Subotica. Najbolja glumačka ostvarenja pružili su glumci iz predstave „Čudo u Šarganu“ Ljubomira Simovića u produkciji JDP-a. Za najbolju glumicu proglašena je Sanja Marković za ulogu Cmilje u predstavi Čudo u Šarganu Ljubomira Simovića, u režiji Jagoša Markovića (JDP Beograd). Za najboljeg glumca proglašen je Nenad Jezdić za ulogu Prosjaka, takođe u predstavi Čudo u Šarganu Ljubomira Simovića. Sterijina nagrada za scenografsko ostvarenje otišla je u ruke Marije Kalabić za predstavu Poslednje devojčice Maje Pelević, a Sterijina nagrada za kostimografsko ostvarenje pripala je Lani Cvijanović za predstavu Čudo u Šarganu Ljubomira Simovića. Specijalna Sterijina nagrada koju dobija Glumački ansambl dodeljena je ansamblu predstave Poslednje devojčice Maje Pelević.


Ryanair odlaže početak redovnog avio-saobraćaja iz Niša do 2.avgusta\nNajveća evropska niskotarifna avio-kompanija Ryanair, odložila je pokretanje redovnog avio-saobraćaja iz Niša do 2.avgusta. Iste mere ova kompanija primeniće na aerodrom u Banja Luci\nRyanair će sa aerodroma “Konstantin Veliki“ poleteti opet tek 2. avgusta i u ovom trenutku planira da zadrži sve četiri linije iz Niša i to prema Bratislavi, Berlinu, Malti i Milanu.\nRyanair je druga najprometnija niskotarifna avio-kompanija u Srbiji po tržišnom udelu odmah nakon madjarske kompanije Wizz Air. Ova kompanija planira da nastavi neke letove za Hrvatsku i Crnu Goru u julu, mada sa smanjenim frekvencijama.\nOd ograničavanja letova usled pandemije koronavirusa Covid-19 sredinom marta, ova kompanija skoro da je skroz prekinula letove u svojoj mrezi. Planirano je da kompanija ponovo počene sa letovima iz većine svojih osamdeset baza širom kontinenta tokom jula meseca- prenosi portal Ex-yu aviation.\nU medjuvremenu očekuje se da će aerodrom “Konstantin Veliki“ biti otvoren u narednih mesec dana, kada će kompanije postepeno početi da uvode letove.\nIzvršni direktor kompanije Ryanair, Edi Vilson, rekao je: „Vlade širom Evrope sprovele su četveromesečnu izolaciju kako bi ograničile širenje virusa Covid-19. Nakon četiri meseca, vreme je da Evropa ponovo obnovi avio-saobraćaj kako bi se ponovo ujedinili prijatelji i porodice, omogućilo ljudima da se vrate na posao i ponovo pokrenuli evropsku turističku industriju koja obezbeđuje toliko miliona radnih mesta “.\nOn je dodao: „Ryanair će usko sarađivati sa zdravstvenim vlastima kako bi osigurao da ovi letovi budu u skladu sa, gde je to moguće, efikasnim merama za ograničavanje širenja Covid-19. Kao što je već uradjeno u Aziji, merenjem termperature putnika i nošenjem maski, kao najefikasniji način da se to postigne na kratkom vremenu na jedinstvenom evropskom tržištu. Sada kada evropske države dozvoljavaju postepeni povratak u normalan život, očekujemo da će se to razvijati u narednim nedeljama i mesecima “


Voćni koncentrati i kaše - Vino Župa\nDa bi imala kontinuiranu proizvodnju voćnih sokova tokom cele godine „Vino Župa” je veliki značaj dala proizvodnji voćnih kaša, koncentrovanih voćnih kaša i voćnih koncentrata.\nFabrika sokova je opremljena savremenom opremom za preradu voća u voćne kaše, koncentrisane voćne kaše i koncentrate koje kasnije koristi u proizvodnji voćnih sokova i nektara, ali njima snabdeva i kupce koji ih koriste u svojoj proizvodnji.\nU proizvodnji se koriste mikrofilteri, naplavni, vakuum filteri i druga oprema koja omogućava vrhunski kvalitet proizvoda. Voćne kaše i koncentrati koji izlaze iz fabrike za preradu voća su traženi širom sveta.\nKoncentrisanim voćnim sokovima nazivaju se sokovi kojima je na pogodan način odstranjena određena količina vode, a ostali sastojci zgusnuti. Ovim se postižu specifična svojstva koncentrisanog soka. Koncentrisani voćni sokovi koriste se za proizvodnju sokova, nektara i sirupa.\nDobijaju se uparavanjem bistrog ili mutnog matičnog soka. Koncentrisanje se vrši na visokotemperaturnom uparivaču, kao i na niskotemperaturnom, na kome je instaliran i hvatač arome.\nAD „Vino Župa“ ima 60-o godišnju tradiciju u proizvodnji bistrih voćnih koncentrata. Pravilnim odabirom voćnih sorti sa terena povoljnih klimatskih uslova i bogatog iskustva, proizvodimo koncentrisane sokove visokog kvaliteta koji zadovoljavaju sve zahteve pravilnika. Koncentrišu se matični sokovi od sledećih voćnih vrsta: jabuka, dunja, višnja, šljiva, kupina, malina, borovnica, jagoda, grožđe, kivi i pomorandža.\nSavremena linija za proizvodnju voćnih koncentrata kapaciteta 30 t/h sastoji se iz:\ndva uređaja za mikrofiltraciju\ntri uparne stanice od kojih je jedna niskotemperaturna i omogućava dobijanje voćnih koncentrata vrhunskog kvaliteta.\nVoćna kaša ili pire je pasirani homogeni proizvod određene konzistencije dobijen po najsavremenijem tehnološkom postupku preradom svežih i odabranih plodova voća i u sterilnim uslovima napunjen u aseptik vreće smeštene u metalnu burad (valjkastog ili elipsastog oblika) i PVC burad, mase od 200 – 300 kg.\nDodatnim uparavanjem voćne kaše dobija se koncentrisana voćna kaša.\nNa proizvodnoj liniji „AsepsystemS“- Italija, kapaciteta prerade 10 t/h svežeg voća, vrši se proizvodnja voćnih kaša i koncentrisanih kaša sledećih vrsta voća:\n– Jabuka, kruška, jagoda, malina, kupina, breskva, kajsija, šljiva, višnja


Saab Aero X test Predstavljamo\nNa Salonu automobila u Ženevi ovog proleća jednu od najvećih atrakcija predstavljao je Aero X, uzbudljiv i progresivan koncept automobil inspirisan aeronautičkom i skandinavskom tradicijom marke Saab\nVest da Saab priprema naslednika modela Sonett, legendarnog malog sportskog automobila, bila je uzbudljiva i svim ljubiteljima cenjene švedske marke, čak je mogla da natera i suze na oči.\nPre tačno 50 godina, 1956, pojavio se laki trkački automobil Sonett I, koji, nažalost, nikada nije stigao dalje od parkinga za prototipove. Monocoque šasija ovog modela bila je izrađena po uzoru na avione od aluminijuma, umesto tada uobičajenih nosača i cevi od čelika. Saab je tako bio pionir ovakve konstrukcije, šest godina pre njenog uvođenja na Grand Prix trkama.\nOvaj prototip Saab-a je jedan od najlepsih automobila svih vremena. Fantasticno.


Biće haos u Evropi ako dozvolimo Britancima...\nBiće haos u Evropi ako dozvolimo Britancima…\nM. K. 6. oktobra 2016. 13:04\nNemačka kancelarka Angela Merkel kaže da bi omogućavanje Britaniji da zadrži potpuni pristup tržištu EU, a da ograniči imigraciju iz EU – donelo haos u Evropu.\nMerkelova je u obraćanju industrijskoj organizaciji, drugi dan zaredom naglasila značaj održavanja „temeljnih sloboda“ u Evropskoj uniji, što obuhvata slobodu kretanja državljana Unije.\nBritanska premijerka Tereza Mej planira da do kraja marta formalno pokrene postupak za izlazak zemlje iz EU s prioritetom da se kontroliše imigracija.\nMerkelova je rekla da pregovori s Londonom „neće biti laki“.\n„Ako ne kažemo da je potpuni pristup unutrašnjem tržištu povezan s potpunim prihvatanjem naše četiri temeljne slobode, proces će se proširiti Evropom u kojoj će svako raditi šta želi“, rekla je Merkelova.\nKo je novi britanski ministar za Bregzit?\n„Merkelova napisala – podrška Kosovu za Interpol“\nAngela Merkelbregzitslolboda kretanja\nRadoslav Radovic pre 2 godine\nVelika Britanija napusta Evropu zato sto je u Evropi vec haos.Merkelova nije lider,vec sluga poslusni i ona ce Evropu dovrsiti uskoro.Sada se ponasa kao dijete i nabavlja oruzje(korvete), prijeti Rusiji sankcijama i to tudjom silom,zateze tenzije izmrdju Srbije i Hrvacke, Srbije i Kosova, petlja se oko Vojvodine.Njeno maslo koje mijesi se toliko uzeglo da vec pocinje da smrdi, a posto duvaju sjeverni vjetrovi, posebno se taj smrad osjeca na Balkanu.\nHoće li odlazak Merkelove uticati na rešenje pitanja KiM?


Pozdrav svima - Serbian Haxballerz\n1 godinu 2 meseci pre\t- 1 godinu 2 meseci pre\t#103276 od Misirac\nPozdrav svima, novi sam na haxu, poceo sam da ga igram pre mesec i po dana i to igrao sam najvise classic i pomalo big, vidim da je vecina dosta dobrih igraca ovde, ima dosta clanova pa i ja sam hteo da se registrujem. Jos nisam usao u stos ali trudim se, nedamo se ... Inace sam 97 godiste i zivim u NS-u a budem i u BG-u...\nPoslednja izmena: 1 godinu 2 meseci pre od Misirac.\n1 godinu 2 meseci pre\t#103293 od Tyler\nDobrodosao. Sve teme nevezane za ligu su generalno zapostavljene, tako da se nemoj cuditi sto ti niko nije zvanicno pozeleo dobrodoslicu Koliko sam do sada zapazio, fin si momak i brzo ces se uklopiti. Vidimo se na terenu\n1 godinu 2 meseci pre\t#103294 od Radonjić


UNSA: Veterinarski fakultet dobio Kliniku za hirurgiju – STUDOMAT.ba\nAIESEC Sarajevo: Local Training Seminar 2013\nUkida se školarina na svim njemačkim univerzitetima\nUNSA: Veterinarski fakultet dobio Kliniku za hirurgiju\nNa Veterinarskom fakultetu Univerziteta u Sarajevu otvorena je Klinika za hirurgiju, kao rezultat saradnje s britanskom organizacijom za zaštitu životinja "Dogs Trust BH". U Klinici će se organizovati obuka veterinara iz cijele BiH, a radit će se i sterilizacija i kastracija pasa i mačaka.\nNa Veterinarskom fakultetu Univerziteta u Sarajevu otvorena je Klinika za hirurgiju, kao rezultat saradnje s britanskom organizacijom za zaštitu životinja “Dogs Trust BH”. U Klinici će se organizovati obuka veterinara iz cijele BiH, a radit će se i sterilizacija i kastracija pasa i mačaka.\nKako je za Dnevni avaz kazao dekan Veterinarskog fakulteta Nihad Fejzić, edukacija će se vršiti kroz predavanja i praksu sa stručnjacima iz Velike Britanije i BiH.\n– Klinika će biti od velike pomoći, kako studentima i veterinarima tako i građanima u rješavanju problema pasa lutalica u Kantonu Sarajevo. Veterinarski fakultet trebao bi postati regionalni centar za edukaciju kada je u pitanju veterinarska hirurgija, dodao je Fejzić.\nMenadžer organizacije “Dogs Trust BH” Anel Bećirović istaknuo je da je u adaptaciju i opremanje sala uloženo oko 80.000 KM.\n– Finansijski smo podržali projekt jer smo tu da zajedničkim snagama riješimo ovaj veliki problem. Ove tri sale opremljene su po evropskim standardima novim boksovima, hiruškim stolovima, lampama i instrumentima, kazao je Bećirović.\nProfesorica na Veterinarskom fakultetu Selma Filipović izjavila je da će svakog dana u boksove na Hirurgiji biti smještano oko 12 pasa.\n– Svi veterinari koji će dolaziti na obuku učestvovat će u masovnoj sterilizaciji i kastraciji 3.000 pasa, koja bi trebala biti provedena na proljeće, istakla je Filipović.


Izvor\tN1\tjanuar 20, 2018\nSajmon Lapriz imao je plan, sneg i nekoliko slobodnih sati. Rezultat je prelepa slika policajca, koji skeptično zuri u parkiran automobil u zoni čišćenja snega, sa blokčetom za kazne u ruci, prenosi sajt fox32chicago.com.\nPolicajac nije znao da je sve šala.\nTridesettrogodišnji umetnik iz Montreala se nadao da će se našaliti sa ekipama koje čiste sneg u svom komšiluku uz pomoć lažnih, snežnih kola koja je napravio nakon snežne oluje. Model mu je bio Delorean DMC-12 iz filma "Povratak u budućnost".\nLapriz je dodao "šlag na tortu" time što je stavio prave brisače koje je našao na ulici, koje je namestio da izgledaju kao jedini deo automobila koji se vidi ispod snega.\nPolicija je došla da istraži jer je automobil bio parkiran u zoni čišćenja snega, a tek posle su otkrili da je automobil u potpunosti napravljen od snega.\nPolicajci su na kraju napisali "kaznu" Laprizu, na kojoj je pisalo "Ulepšao si nam noć, hahaha :)".\nMeđutim, svemu dobrom dođe kraj, tako da su i čistači snega sledećeg jutra uništili Laprizovu kreaciju, prenosi sajt fox32chicago.com.\n« Rupa u garaži otkrila sobu, u njoj se krilo još veće iznenađenje Ovo je prvi veliki grad u svetu koji bi mogao da ostane bez vode »


Francuska grupacija SLB želi ulagati u šumarstvo FBiH – Privredna komora Unsko-sanskog kantona\nFederalni ministar poljoprivrede, vodoprivrede i šumarstva Šemsudin Dedić i federalni ministar raseljenih osoba i izbjeglica Edin Ramić u utorak (29. avgust) su primili predstavnike SLB grupacije, jedne od vodećih kompanija na području šumarstva i drvoprerađivačke industrije u Francuskoj.\nNa sastanku su dogovoreni budući koraci kako bi bile razmotrene mogućnosti ostvarenja saradnje i analizirani pravci djelovanja na korist BiH i Francuske. SLB grupacija se može pohvaliti aktivnim i dugogodišnjim uspješnim ulaganjima na području šumarstva širom svijeta.\nPosebno se izdvajaju Rumunija i Brazil u kojima su razvijena inovativna rješenja pošumljavanja, spajajući ekologiju s profitabilnim investicijama u šumarstvu. Osim ovih ulaganja, ova kompanija se bavi proizvodnjom i plasmanom prirodnog gnojiva na bazi drveta koje može biti korišteno u organskoj poljoprivredi.\n– SLB grupacija ne samo da koristi ovaj vrijedan resurs, nego svojom inovativnošću, posebice u segmentu pošumljavanja, održivim investicionim pristupom pokazuje društvenu i ekološku odgovornost prema šumama kao prirodnom bogatstvu, i zemlje u kojoj provode investicije – istakao je Dedić, saopćeno je iz Federalnog ministarstva poljoprivrede, vodoprivrede i šumarstva.


PARIZ Četrdeseta generalna konferencija\nOsmanović na generalnoj konferenciji UNESCO-a\n- Bosna i Hercegovina opredijeljena je za aktivnu saradnju s Organizacijom Ujedinjenih naroda za obrazovanje, nauku i kulturu (UNESCO) - kazao je danas ministar civilnih poslova BiH i predsjedavajući Državne komisije BiH za saradnju s UNESCO-m Adil Osmanović na 40. generalnoj konferenciji UNESCO-a, koja se održava u Parizu.\nU obraćanju na skupu naglasio je i opredijeljenost BiH u pravcu ostvarivanja postavljenih ciljeva, kao i ciljeva Agende za održivi razvoj 2030, naglašavajući da su u Bosni i Hercegovini u toku veoma značajne reforme.\n- Opredijeljeni smo za gradnju modernog obrazovnog sistema, okrenutog ka potrebama tržišta rada i zasnovanog na cjeloživotnom učenju - dodao je Osmanović.\nNaveo je da UNESCO daje veliki doprinos u unapređenju stanja u oblasti obrazovanja, a uz podršku kancelarije UNESCO-a u Sarajevu, u toku je izrada okvira za prikupljanje podataka za obrazovanje u BiH, u skladu s ciljem četiri održivog razvoja.\nU oblasti nauke, kazao je Osmanović, BiH snažno podržava inicijative i projekte koji doprinose da se kroz zajednički rad i otvoren pristup nauci dođe do odgovora na globalna pitanja i izazove te je neophodno veće izdvajanje sredstava za aktivnosti u oblasti nauke.\nNaglasio je da je cilj ostvarivanje pametnog rasta kroz realizaciju inovativnih i produktivnih ideja koje mogu dovesti do održivog ekonomskog rasta, uz očuvanje prirodnog kapitala i smanjenje nejednakosti u društvu.\nMinistar Osmanović govorio je i o ostalim prioritetima saradnje s UNESCO-om pa je posebno naglasio sprečavanje nasilja na sportskim terenima i sprečavanje dopinga u sportu, kao i borbu protiv ilegalne trgovine kulturnim dobrima i regionalnu saradnju u ovoj oblasti.\nPodsjetio je da je Bosna i Hercegovina članica Komiteta za svjetsku baštinu, gdje svojim radom želi dati doprinos očuvanju, zaštiti i promociji kulturne i prirodne baštine svijeta, saopćeno je iz Ministarstva civilnih poslova BiH.\nAdil Osmanović UNESCO Pariz


Samo četvrtina zemalja može da priušti vakcine - Svet - Dnevni list Danas\nPočetna » Svet » Samo četvrtina zemalja može da priušti vakcine\nDrugi talas pandemije nagnao najteže pogođene afričke države na pooštravanje mera\n0Piše: D. J. 18. decembra 2020. 21.46\nFoto: BETA AP Photo Jerome Delay\nKao afrička zemlja najteže pogođena pandemijom, sa blizu 900.000 zabeleženih slučajeva, Južna Afrika dodatno pooštrava restriktivne mere.\nU Južnoj Africi početak leta je obično obeležen saobraćajnim gužvama na putevima koji vode ka obalskim odmaralištima, ali, kako navodi Gardijan, ove godine to nije slučaj pošto se pokazalo da se na popularnim turističkim destinacijama virus širi alarmantnom brzinom, te su vlasti uvele delimična zatvaranja, ograničile okupljanja i produžile trajanje policijskog časa.\n„Generalno govoreći, virus nastavlja da se širi Afrikom. Zabeležili smo i porast broja pacijenata sa težim simptomima kojima je neophodan kiseonik, naročito u gradu Bamako u Maliju, što nije bio slučaj tokom prvog talasa“, upozorila je Izabel Defurni, operativna direktorka organizacije Lekari bez granica.\nOva organizacija je prijavila ponovni porast broja slučajeva i u glavnim gradovima i u ruralnim područjima, naročito u Čadu.\nBitka koju Afrika mora da vodi da bi omogućila pristup vakcinama daleko od toga da je gotova, naglašava Defurni.\nKako procenjuje SZO, vakcinacija bi koštala oko 4,7 milijardi evra, ali samo četvrtina afričkih zemalja može da prikupi neophodna sredstva.\nŠirom ovog kontinenta, koji naseljava više od 1,2 milijarde ljudi, postoje oštri kontrasti u prisutnosti virusa.\nPorast broja novoobolelih se beleži u Istočnoj Africi, na severu i jugu kontinenta, ali u regiji Zapadne Afrike došlo je do opadanja broja novih slučajeva, prema podacima Afričkog centra za kontrolu i prevenciju zaraznih bolesti (CDC Afrika).\nU Ugandi je svaki region pogođen pandemijom.\nSusedna Ruanda, koja je mnogo manja ali gušće naseljena zemlja, u decembru je zabeležila 722 nova slučaja, što je gotovo jednako ukupnom broju registrovanih slučajeva od početka pandemije (797).\nBarovi i noćni klubovi su zatvoreni još od marta, što se strogo kontroliše.\nVlasnik jednog bara u glavnom gradu Ruande, Kigaliju, koji je je oštro kažnjen zbog nepoštovanja propisa, rekao je agenciji AFP da je zbog toga „sve izgubio“ i da ga je „policija primorala da zatvori bar dok su mušterije pile piće“.\nU Keniji je drugi talas pandemije krenuo u septembru, što je dovelo do zatvaranja škola i produženja policijskog časa, a neki zdravstveni stručnjaci kažu da već očekuju i treći talas.\nVeć nekoliko sedmica CDC Afrika i Svetska zdravstvena organizacija (SZO) vrše pritisak na afričke vlade da odlučnije krenu u borbu protiv neizbežnog drugog talasa.\nIpak, pandemija čiji je početak u Africi zabeležen pre devet meseci nije bila toliko destruktivna koliko su se stručnjaci plašili da će biti s obzirom na to da širom ovog siromašnog kontinenta vlada ozbiljan nedostatak zdravstvene infrastrukture.\nU Africi je registrovano 2,4 miliona slučajeva virusa korona, što je svega oko 3,6 odsto ukupnog broja u svetu.\nNa celom kontinentu je zabeleženo nešto više od 57.000 preminulih, što je manje nego, na primer, u Francuskoj, gde je od početka pandemije umrlo 59.072 ljudi.\nIako zbog niskog nivoa praćenja ova statistika može da se dovede u pitanje, nijedna afrička zemlja nije prijavila prekomernu smrtnost, što bi mogao da bude znak da se virus širi „ispod radara“.\nStručnjaci još uvek pokušavaju da odgonetnu zašto Afrika, za sada, nije bila pogođena pandemijom u istom obimu kao drugi kontinenti.\nObjašnjenja se, između ostalog, traže u mladoj afričkoj populaciji, imunitetu stečenom prilikom nekih prethodnih epidemija i dominantno ruralnoj ekonomiji, koja podrazumeva manju gustinu naseljenosti stanovništva.\nKatastrofa za ekonomiju\nBrze i drakonske mere koje su nametnute građanima većine afričkih zemalja su očigledno zakočile širenje zaraze, ali su istovremeno imale i katastrofalne posledice po najslabije ekonomije. U zemljama u kojima je stigma kovida 19 već izbledela, dnevni život se vrlo brzo vratio u normalu, uglavnom na štetu socijalnog distanciranja i drugih mera. U centralnoj Africi, Kamerun se priprema da bude domaćin fudbalskog Šampionata afričkih nacija 2020, koji je trebalo da se održi u aprilu ali je zbog pandemije odložen za januar, a zvaničnici su već najavili delimično otvaranje stadiona. Vlasti u Senegalu suočavaju se sa najavama javnih protesta protiv restrikcija, dok su u Ekvatorijalnoj Gvineji jedino noćni klubovi i dalje zatvoreni.\ncena, Korona virus, Kupovina vakcina, pandemija, Vakcine, zemljeKejptaun\nNičić: U Zaječaru 36 novoobolelih, dve osobe preminule


Ministar zaštite životne sredine Republike Srbije Goran Trivan sastao se u Višegradu sa ministarkom za prostorno uređenje, građevinarstvo i ekologiju Republike Srpske Srebrenkom Golić i ministrom održivog razvoja i turizma Crne Gore Pavlom Radulovićem i predstavnicima opština Rudo, Višegrad, Bjelo Polje, Priboj, Berane i Novo Goražde i direktorima hidroelektarana Bajina Bašta i Višegrad.\n“Za rešavanje ovih problema neophodna je koordinirana akcija tri ministarstava – Republike Srbije, Republike Srpske i Crne Gore, kako bi se pružila podrška opštinama koje se sa tim problemima suočavaju“, naglasila je ministarka Golić, predloživši mapiranje problema i postavljanje mreža, tzv „lančanica“ na nivou opština, kako bi se na adekvatan način otpad sakupljao i saniralo trenutno stanje na reci Lim, u saradnji sa komunalnim preduzećima.\nMinistar zaštite životne sredine Goran Trivan naglasio da je jedan od problema sa kojima se Republika Srbija suočava postojanje divljih deponija, kojih trenutno ima preko 4.500, i da se one u većini slučajeva nalaze na obalama reka i jezera, ali je napomenuo da postoji registar tih deponija i da će Srbija temeljno raditi na rešavanju ovog problema.\n„Od izuzetnog je značaja da se podigne svest građana o šteti koju svojim delovanjem prouzrokuju i da se uvođenjem video nadzora pri divljim deponijama, poput onog koji već postoji u okviru nacionalnog parka Đerdap, rešimo tog problema“, naglasio je ministar Trivan. Istakao je da je neophodno da se pomogne i pruži sva moguća pomoć lokalnim samoupravama pri rešavanju ovog problema, naglašavajući pre svega podršku u izradi projektno-tehničke dokumentacije, na čemu Ministarstvo zaštite životne sredine Republike Srbije uveliko radi. Ministar je podsetio i na značaj uključivanja nevladinog sektora, kao i medija u sam proces rešavanja ovog značajnog pitanja i najavio organizovanje javnih akcija širom Republike Srbije.\nMinistar održivog razvoja i turizma Crne Gore Pavle Radulović se zahvalio domaćinima na pozivu i ukazao na značaj ovog pitanja i njegovog prekograničnog koordiniranog rešavanja. Ministar Radulović je istakao da Crna Gora izdvaja značajna sredstva za saniranje otpada, kao i da efikasno radi na pitanjima zabrane plastičnih kesa, kao i uvođenja kaucija za PET ambalaže na teritoriji cele države. Takođe je predložio da je potrebno na nivou tri ministarstva formulisati sanitarne seče stabala koje ugrožavaju rad HE, kako bi se procenat drvnog otpada pri reci Tara sveo na minimum.\nNedeljko Perišić, direktor „Hidroelektrane na Drini“ prisutnima je ukazao na podatak da se na godišnjem nivou sakupi od šest do osam hiljada kubnih metara plutajućeg otpada, od čega je preko 70% drvni otpad, a 20% ambalažni, kao i da samom rekom Lim dolazi 45% ukupnog plutajućeg otpada, dok je u slučaju reke Tare taj procenat nešto manji, (40%). Troškovi saniranja pomenutog otpada su između 100 i 150 hiljada eura na godišnjem nivou.


Tiodorović: Zadnji je čas da se zaoštri kontrola mera protiv korone - IndeksOnline.rs\nNaslovna srbija Beograd Tiodorović: Zadnji je čas da se zaoštri kontrola mera protiv korone\nBEOGRAD – Član Kriznog štaba za suzbijanje epidemiije korona virusa Branislav Tiodorović ocenio je da je epidemiološka situacija u Srbiji nepovoljna i da je zadnji čas da se zaoštri kontrola mera protiv korone.\n“Ne moramo još uvek da uvodimo mere u smislu zatvaranja odredjenih objekata, skraćivanja radnog vremena, mislim da smo daleko od toga”, rekao je Tiodorović za današnji Blic i dodao da se zalaže za selektivan pristup kad je u pitanju rad objekata.\n“Lokalne samouprave treba da kontrolišu mere, putem komunalne inspekcije, komunalne milicije, uveliko treba kod stanovništva da sprovode nadzor i edukaciju – za korišćenje mera, da pokušaju da vrate u kontrolisano stanje”, rekao je Tiodorović.\nOn je rekao da se za festivale, skupove, pozorišta ili muzičke svečanosti postoji odborenje Kriznog štaba za borbu protiv korone, uz poštovanje protivepidemijskih mera i da se to “sprovodi uglavom dobro”.\n“Ali zato, niko od organizatora koncerata estradnih umetnica i umetnika, niko nije tražio niti saglasnost niti poštuje mere. To se organizuje sa neograničenim brojem gostiju i nikakve mere se ne koriste”, upozorio je Tiodorović i kao primer toga naveo “utakmicu od pre nekoliko dana”.\nPrethodni tekstFilmom ‘Novi Pazar – grad koji rađa šampione’ otvoreno treće veče Festivala sportskog filma\nSledeći tekstPredsednik Udruženja pedijatara Srbije: Zbog zatucanosti roditelja malo je dece vakcinisano


Održana besplatna škola tenisa za decu na Adi | NIS\nNIS > Održivi razvoj > Sport > Održana besplatna škola tenisa za decu na Adi\nKompanija NIS i Teniski Savez Srbije (TSS) organizovalli su tokom vikenda besplatne škole tenisa za decu na Adi Ciganliji. Svi mališani koji su posetili ovo Beogradsko izletišta, imali su priliku da kroz igru, druženje i opremu prilagođenu njihovom uzrastu uz pomoć stručnih trenera odigraju prvi teniski meč.\nKompanija NIS i Teniski Savez Srbije (TSS) organizovalli su tokom vikenda besplatne škole tenisa za decu na Adi Ciganliji\nOtvorena škola tenisa organizovana je u okviru manifestacije ”Sportsko sabranje Svete Srbije” koju sprovodi Pravoslavno sportska organizacija, sa ciljem da deci i mladima ponudi koncept razvoja i ličnosnog pravilnog uzrastanja. I ove godine manifestacija je okupila veliki broj sportova i na hiljade dece učesnika. Sportska tema ovogodišnjeg Sabranija bila je atletika, a ovo je druga godina za redom da TSS I NIS učestvuju organizuju besplatne škole tenisa u okviru ove manifestacije.\nNIS I TSS već šest godina za redom organizuju besplatne škole tenisa za decu širom Srbije. Kao višegodišnji generalni sponzor Teniskog saveza , NIS na ovaj način daje podršku dečijem sportu , promoviše zdrav način života i pravilan razvoj mladih u okviru svoje korporativne strategije i slogana „Budućnost na delu“.


Tašlihan, primjer potčinjavanja kulturnog naslijeđa\nOstaci Tašlihana (lijevo), Sarajevo\n"Objekat prizemni plus sprat, vrlo transparentan, gdje će biti sadržaji koji dopunjuju funkcionisanje trga. Kulturni sadržaji, prodaja nekakvih čaršijskih, mislim ono što dopunjuje Baščaršiju", pojašnjava direktor Komisije za očuvanje nacionalnih spomenika BiH Amir Pašić koji odluku o dozvoljenoj gradnji opravdava tvrdnjom kako je od Tašlihana ostalo svega pet posto.\nIako su u ovoj instituciji svi na godišnjem odmoru, za bh. medije izjavili su: "Ovom odlukom ostaci Tašlihana i objekta Gazi Husrev-begov bezistan s dućanima su ugroženi i izloženi mogućoj devastaciji te nedozvoljenoj gradnji u zoni oba zaštićena nacionalna spomenika".\n"Skidanje i umanivanje zaštite i potčinjavanje kulturnog naslijeđa nekim objektima, kao što su trgovački objekti u ovom slučaju, zapravo je uništavanje tog resursa, prije svega na uštrb pojedinačne dobiti", tvrdi Hadžimuhamedović.\nOstaci zidina karavan-saraja\n"Spomenicima ove vrste pristupa se na dva načina, rekonstrukcijom ili konzervacijom. Kada je riječ o rekonstrukciji ona bi trebala slijediti izvorne načine gradnje i materijale. Primjer u BiH za uspješnu rekonstrukciju je Stari most u Mostaru", objašnjava historičar umjetnosti Haris Dervišević.\nNovinarka u sarajevskom birou Radija Slobodna Evropa.


Parlić: Mladi se u poslednje vreme češće prijavljuju za vakcinaciju - Radio Kosovska Mitrovica\n14. September 2021, 10:41 -> 13:54\nKoordinator za vakcinaciju u srpskim sredinama na Kosovu i Metohiji dr. Branislava Parlić rekla je za Radio Kosovsku Mitrovicu, da se mladi ljudi u poslednje vreme češće prijavljuju za vakcinaciju. Ona smatra da ima više razloga za to ali da je broj uglavnom veći ali još uvek nezadovoljavajući.\n“Jedina vakcina koja je odobrena od SZO i koja može da se da deci starijoj od 12 godina je Fajzerova vakcina. Ona je odobrena za taj uzrast, dok sve ostale vakcine mogu da se daju mladima starijim od 18 godina. Ako me pitate za moj lični stav, ja sam moju decu vakcinisala i ako sam preporučila vakcinaciju svojoj deci, onda je to moja jasna poruka. Jednostavno ne možemo da sprečimo mlade ljude da ostvaruju kontakte i budu u grupama, pa je zato bezbednije zaštititi ih na ovaj način i preventirati bolest da bi lečenje i ako dođe do zaražavanja bilo lakše”, smatra Dr. Branislava Parlić.\n“Mladi su mišljenja da oni lakše prebole Kovid, ali mi ne znamo u kom stepenu može da mutira virus i do kakvih posledica može da dovede. Zato ja apelujem na sve koji mogu da se vakcinišu to neizostavno trebe da urade, bez obzira na starosno doba ako imaju više od 18 godina. Mislim da treba to da učine u što kraćem roku, dolazi zima i još mnoštvo virusa koji kada se udruže sa ovim postojećim može da bude jako opasno”, naglasila je Dr.Parlić.\nKako kaže, preživeli smo prošle godine u ovo vreme jedan težak period za koji zaista ne bismo želeli da nam se ponovi.\nMladi ljudi između 20 i 30 godina imaju svoj čvrst stav i mišljenje. Kažu da ne bi voleli da budu uslovljeni vakcinacijom, a da li je vakcina po njima neophodna u suzbijanju epidemije daju različite odgovore:\n“Kao čovek koji se bavi medicinskom profesijom naravno da nisam protiv vakcine, ali sa jedne strane za svaki lek je neophodno više desetina godina kliničkih ispitivanja da bi mogli sa sigurnošću da tvrdimo da li je nešto delotvorno ili ne i da li ima neke posledice po zdravlje i organizam. Tako da za vakcinaciju jesam, ali možda ne bih tu vakcinu primio iz prostog razloga što mislim da nije još dovoljno ispitana”,\n“Da bi mogli sa sigurnošću da tvrdimo da smo uspostavili kolektivni imunitet preko 80 odsto populacije mora da nam bude vakcinisano. I kod ranijih epidemija davno smo imali slučajeve da su se skrivale vakcine i primali su ih pojedinci lekari radi zaštite, dok sada imamo suprotnu situaciju da medicinska struka podstiče ljude na vakcinaciju. S jedne strane mislim da je to u redu jer nam je neophodno da se što više ljudi zaštiti jer vakcina može da donese boljitak u odrđenoj situaciji, ali s druge strane vraćamo se na priču da li je dovoljno ispitana, koliki je uzorak populacije uzet u razmatranje i kakvi su rezultati svih tih istraživanja”\n“Ja mislim da nije strana stvar, vakcina postoji toliko dugo i ne znam čemu kontriranje i teranje inata, pomisao da nas neko čipuje i tome slično“.\nO antivakserima kaže jednostavno “niskoobrazovani” iako svi , kako je rekao dele proizvoljne medicinske savete i analiziraju stvari a nisu školovani za to.\n“Nemam neko specijalno mišljenje, da sam čvrsto za ili protiv. Lično ne planiram da se vakcinišem niti sam se vakcinisala. Ne mislim da bi mi pomogla niti mislim da bi mi od nje bilo gore. Ne bih volela da budem uslovljena time” .\nOvo su odgovori mladih mitrovčana između 22 i 28 godina starosti ,na pitenje našeg novinara kakav je njihov stav o vakcinaciji.#mladi


Popunjena još dva mjesta za OI: Veliko iznenađenje u Meksiku\nKošarkaši Argentine i Venezuele izborili su nastup na Olimpijskim igrama koje će se sljedeće godine (5-21. kolovoza) održati u Rio de Janeiru, a to su pravo izborili plasmanom u finale Američkog prvenstva koje se održava u Ciudad Mexicu.\n12.09.2015 @ 13:11\nArgentina je u polufinalu sa 78-70 svladala domaćina Meksiko, dok je Venezuela iznenadila Kanadu pobjedom 79-78.\nArgentince je do novog uspjeha predvodio 35-godišnji veteran Luis Scola sa 18 koševa i 10 skokova, dok je kod Meksika najbolji bio Jorge Gutierrez sa 17 ubačaja.\nVeliko iznenađenje u drugom polufinalu kreirali su Windi Gratesol sa 20 i Heissler Guillent sa 19 poena, dok je pobjedničko slobodno bacanje postigao Gregory Vargas. Kod Kanade jedini raspoložen za igru u ključnoj utakmici bio je Kelly Olynyk sa 34 pogotka i 13 skokova.\nJoš ranije su plasman na OI izborili Brazil kao domaćin, SAD kao svjetski prvak, Australija kao prvak Oceanije i Nigerija kao prva Afrike.\nNa OI će i finalisti EuroBasketa koji završava sljedeće nedjelje, te prvak Azije s natjecanja koje počinje za 11 dana u Kini, dok će se za preostala tri mjesta na kvalifikacijskim turnirima sljedeće godine boriti 18 reprezentacija - tri domaćina kvalifikacijskih turnira, doprvak Oceanije Novi Zeland, Angola, Tunis i Senegal kao drugi, treći i četvrti iz Afrike, momčadi koje zauzmu pozicije od trećeg do sedmog mjesta na EuroBasketu, sastavi koji će zauzeti treće, četvrto i peto mjesto na Američkom prvenstvu, te drugi, treći i četvrti s Azijskog prvenstva.


PRODUZENJE ROKA SLANJA STATISTICKIH IZVESTAJA ZA 2015.godinu - Peticije.online\nPRODUZENJE ROKA SLANJA STATISTICKIH IZVESTAJA ZA 2015.godinu\nPotpisi 3 957\nPostovani predstavnici Agencije za privredne registre, Ministarstva finansija Republike Srbije, Poreske uprave i ostalih nadleznih sluzbi, obracamo vam se sa zahtevom za produzenjem roka za slanje statistickih izvestaja za 2015. Godinu.\nRazlozi za produzenje roka su i vise nego jasni bilo kome ko je pokusao da pristupi aplikaciji APRa za slanje finansijskih izvestaja na adresi https://reid.apr.gov.rs . Aplikacija ili ne radi uopste prijavljujuci gresku, ili trenutni redizajn stranice ili, ako i proradi na kratak period, u njoj je skoro nemoguce bilo sta do kraja zavrsiti posto uneseni podaci nestaju, aplikacija “puca” na sred unosa izvestaja, Javi, koja je neophodna za elektronsko potpisivanje izvestaja, je potrebno ponekad i do 30 minuta da se aktivira, nezavisno od racunara na kom se izvestaj unosi.\nNas zahtev je konkretno da se aplikacija potpuno stavi van funkcije dok se svi problemi na njoj ne rese od strane nadleznih sluzbi, i dok se u potpunosti ne optimizuje za rad i tek onda, kao takva , da se pusti u rad i da se dozvoli rok 15 dana od momenta ponovnog pustanja aplikacije KOJA FUNKCIONISE u rad, za slanje statistickih izvestaja.\nDruga opcija koju predlazemo je da, ukoliko je nemoguce da se aplikacija dovede u stanje besprekornog rada, dozvoli i ove godine slanje zavrsnih izvestaja i u papirnoj formi, uz obavezno produzenje roka zbog izgubljenog vremena do sada.\nMolimo vas da uzmete u obzir polozaj nas, racunovodja Republike Srbije, koji na sebi imaju odgovornost slanja svih godisnjih izvestaja po Zakonu i Zakonskim rokovima prema drzavi i prema nasim komitentima i poslodavcima. Neki od nas imaju na stotine klijenata kojima moraju, u ovom kratkom vremenskom periodu , poslati sve Zakonom propisane izvestaje. Nas posao je da, izmedju ostalog, pratimo Zakon i Zakonske propise i postupamo po njemu ali smo, u ovom slucaju, onemoguceni u tome zbog nedostatka podrske odgovornih drzavnih organa i racunamo na Vas da cete ispraviti tu nepravdu i omoguciti nam nesmetan rad u buducnosti.\nPodseticu Vas i na clan 46, tacka 20, kojom je propisana kazna od 100.000 do 2.000.000 dinara ako se Agenciji za privredne registre ne dostavi u zakonski propisanim rokovima svi godisnji izvestaji, ukljucujuci i statisticke.\nU prilogu mozete videti screenshot-ove samo nekih od gresaka koje aplikacija prijavljuje pri pristupu iste.\nUnapred zahvalni na saradnji i razumevanju,\nGrupa knjigovodja i racunovodja Republike Srbije\nMilena Rancic Kontaktirajte autora peticije\nPotpisivanjem, ovlašćujem Milena Rancic da preda moj potpis onima koji imaju moć odlučivanja po ovom pitanju.


Prema dokumentu, koji je poslat holandskim tužiocima, avion MH17 bio je izvan dometa svih idenfikovanih i operativnih ukrajinskih i ruskih lokacija na kojima su bili raspoređeni sistemi 9K37M1 Buk M1. Holandski novinar Maks van der Verf rekao je da je njegov glavni zaključak da su Holanđani imali informacije o "mobilnim pozicijama Buka tokom sukoba".\nIran priznao krivicu za obaranje aviona nakon četiri dana, a Rusiji je malo i PET GODINA\n-Ovu informaciju nismo videli ranije. I vojska, holandska, zaključila je da nema informacije o bilo kakvim raketnim sistemima Buk u blizini MH17, naveo je on.\nUkupno su objavljena četiri dokumenta, a pored izveštaja o pozicijama Buka, objavljen je transkript razgovora između nemačkog nezavisnog novinara Bilija Siksa i australijskih policajaca. Tokom ovog razgovora, Siks je pomenuo svedoke koji su videli ukrajinske borbene avione na dan nesreće. Trećim dokumentom otkriva se da su australijski stručnjaci, koji su radili na ovom slučaju, analizirali slike koje su redigovane. Četvrti dokument predstavlja transkript razgovora između holandskih policajaca i neimenovanog očevica, koji je rekao da je video dva ukrajinska borbena aviona uoči incidenta. Nekoliko minuta kasnije, kako je naveo, čuo je glasan prasak i video kako pada putnički avion.


JPKP “Lazarevac” obeležio Međunarodni dan šuma sadnjom drvoreda - Galaxy Media\nJavno preduzeće za komunalnu privredu “obeležilo je Međunarodni dan šuma, zasadivši ukupno 30 sadnica javora, američkog hrasta i platana. Drveće je posađeno na dve lokacije u Lazarevcu, u Gradskom parku kod naselja Treće mesne zajednice i na zelenoj površini kod SRC “Kolubara”.\nCilj ove akcije je ukazivanje na značaj podizanja ekološke svesti o očuvanju životne sredine, kod svakog pojedinca i institucije, kazao je direktor JPKP “Lazarevac”, Aleksandar Rakić, istakavši da ozelenjavanje planete doprinosi zdravijem i komfornijem životu za buduće generacije i da, bez obzira na kom se civilizacijskom stepenu nalazi neko društvo, ono se mora truditi da živi u skladu sa prirodom, kazao je on.\nPored ove akcije, JPKP “Lazarevac” uveliko izvodi prolećne radove na uređenju, održavanju zelenih površina, uređenju drvoreda i korekcijama kruna, formiranju novih cvećnjaka, ali i uklanjanju zaostale rizle i soli, koje je ove godine bačeno četiri puta više nego prethodne zime, oko 600 tona.\nSvetski dan šuma se obeležava od 1971.godine, kada je Generalna skupština Evropske poljoprivredne konfederacije donela odluku da se prvi dan proleća 21. mart proglasi za Svetski dan šuma.


Osam medalja sa dva takmičenja za karatiste "Užica" - Portal Pasaž\nOsam medalja sa dva takmičenja za karatiste „Užica“\nPosted: 21. aprila 2019. u 22:13 / by Mirjana Milićević / comments (0)\nOsam medalja sa dva takmičenja, „Zlatni pojas 2019“ u Čačku i Kup uže Srbije za kadete, juniore i seniore, rezulatat je nastupa karatista KK „Užice“ tokom vikenda, 20. i 21. aprila.\nU subotu, 20. aprila, u Čačku je održan turnir“Zlatni pojas 2019″ karatistima Užica doneo je šest medalja. U katama, prvo mesto osvojio je Marko Bogdanović 2011 klasa C, Sergej Kurčubicć 2010 klasa C zauzeo je drugo mesto, dok su treća mesta zauzeli Nikola Radisić 2009 klasa D i Vuk Stevanović 2010 klasa C.\nU borbama, Jovana Ćurćić 2008, kategorija preko 44 kg osvojila je zlatnu medalju, dok je Aleksandra Rogić 2006, kategorija do 49 kg osvojila srebrnu medalju. Takmičenje u Čačku okupilo je oko 800 karatista iz zemlje i regiona.\nU nedelju, 21. aprila, u Smederevu je održan Kup uže Srbije za kadete, juniore i seniore. Karate klub Užice nastupio je sa 6 takmicara i osvojio dve zlatne medalje.\nLidija Trmčić je u konkurenciji kadetkinja do 54 kg, posle tri sjajne pobede, osvojila zlatnu medalju. Drugu medalju istog sjaja osvojio je Pavle Ristović u konkurenciji kadeta do 63 kg, takodje posle tri pobedjena meč a.\nU katama je nastupila Marija Bajić , a u borbama su jos nastupili Jana Ilić, Nemanja Mićić i Vasilije Gudović koji nisu uspeli da se domognu odličja.


RTCG - Radio Televizija Crne Gore - Nacionalni javni servis :: Politika :: "Vlada da nastavi da odbacuje glasove koji udaljavaju od Evrope"\n25. 10. 2021. 21:19 >> 22:24 1\nSpecijalni izaslanik SAD za Zapadni Balkan, Gabrijel Eskobar kazao je da se nada da će Vlada Crne Gore nastaviti da odbacuje glasove koji našu državu udaljavaju od Evrope.\nEskobar je, za Al Džaziru Balkans, kazao da crnogorska Vlada ima podršku Vašingtona.\nNa pitanje da li vjeruje Vladi Crne Gore, kao i da da li NATO treba dijeliti informacije s vlašću u Podgorici, on je kazao da oni imaju podršku SAD-a.\n"Koliko zasad vidimo Crna Gora je bila veoma solidan i pouzdan saveznik. Vlada Crne Gore trenutno ima podršku SAD. Kad pitate koji su izazovi, to su naći partnere za formiranje vlasti koji odbacuju korupciju i koji prihvataju put ka Evropi", kazao je Eskobar.\nNa pitanje kako vidi "ono što se zove prosrpski ili proruski uticaj u Crnoj Gori", Eskobar je kazao da su prosrpski ili proruski uticaj različiti aspekti.\n"Istina je da postoji određena strana koja uspijeva izmiješati oboje, ali ne vidimo problem da zemlje regije imaju dobre odnose. Što se tiče Rusije, nisam siguran da je ona zainteresovana za evropski put Crne Gore. Vlada ima našu podršku i nadamo se da će nastaviti odbacivati glasove koji ih udaljavaju od Evrope" kazao je Eskobar.\n"U BiH neće biti rata"\nNeće biti rata u BiH i ne znam zašto ljudi govore o ratu, a trebali bi da govore o ekonomskom razvoju. Kada ljudi izađu na izbore, mislim da imaju jasne opcije između onih koji žele nastaviti s etničkim podjelama iz devedesetih i onih koji žele ići naprijed", kazao je Eskobar za Al Džaziru Balkans.\n"Sankcije mogu biti usmjerene protiv pojedinaca, ali još smo u fazi dijaloga", izjavio je Eskobar i upozorio da entiteti nemaju ustavna ovlaštenja da se unilateralno povlače iz institucija.\nAmerički diplomata dalje je kazao da predsjednik Srbije Aleksandar Vučić ima podršku SAD-a dok je god na evropskom putu.\n"Naš odnos sa Srbijom nije ni dobar ni loš, komplikovan je. Nadam se da će ovo 'partnerstvo u razvoju', koje imamo sa Srbijom, moći pomoći stabilnosti u regiji", kazao je Eskobar, odgovarajući na pitanje da li je Srbija destabilizujući faktor u regiji.\nOn još nije zvanično najavio svoju prvu posjetu regionu, ali je naveo da trenutno razgovara s brojnim zvaničnicima o stanu na ovom području i o tome kako da region krene naprijed.


BEND - Radio-televizija Unsko-sanskog kantona\nSve vijesti koje uključuju pojam: BEND\nBIHAĆ, 26.novembra - U emisiji Nedjeljom zajedno ugostili smo dečke iz NoLimitNow benda koji nam dolazi iz Sanskog Mosta. Sa dečkima smo razgovarali o novim pjesmama koje su nedavno ugledale svjetlo dana, ali i o planovima za budućnost.\nČLANOVI DIVANHANE ODUŠEVILI BIŠĆANE\nBIHAĆ, 13, augusta - Gradski trg u Bihaću bio je premali da primi sve koji su došli čuti zvuke jednog od najpoznatijih bendova u državi. Bihać se tako pridružio gradovima u kojima su ovog ljeta gostovali članovi Divanhane čije su interpretacije sevdalinki oduševile Bišćane. Večeras će ...\nBIHAĆ, 28.janura - Muzički gosti emisije Nedjeljom zajedno bili su članovi Retro benda, koji su predstavili nove covere i najavili izlazak prve autorske pjesme.\nBIHAĆ, 1.oktobra - U procesu osnivanja i nastanka bilo koje vrste posla potrebna je posvećenost, kvalitet, rad , kompromis i drugačije ideje. U našoj emisiji smo imali priliku ugostiti članicu benda, Hajru Vikić.


Naslovna Najave Za vikend se voze trke u Zrenjaninu\nU Zrenjaninu će se ovog vikenda održati trke moto klasik šampionata koje se boduju za balkanski šampionat i za šampionat Srbije. Zrenjanin sada već tradicionalno svake godine uspešno organizuje trke u okviru moto klasik šampionata. Staza na kojoj se voze trke nalazi se u industrijskoj zoni “Ečka jugoistok”.\nOrganizator takmičenje je AMK Petrovgrad, a ovo će biti treća uzastopna godina kako se trke moto klasik šampionata voze u Zrenjaninu.\nDa biste se lakše orijentisali i pronašli put do staze, prilažemo mapu lokacije staze:\nDa bi bezbednost učesnika trka i publike bila što veća, organizatori su priložili kodeks ponašanja publike:\nTrke se voze u subotu i nedelju 14. i 15. septembra. AMK Petrovgrad poziva publiku da u što većem broju dođe da ovog vikenda zajedno uživamo u trkama moto klasik šampionata.\nZa diskusiju oko trkačkog vikenda u Zrenjaninu predlažemo da svratite do naše teme na forumu.\nPrethodni tekstWSBK Portimao 2019 Rea i Bautista podelili pobede\nSledeći tekstTipovi akumulatora i osnove održavanja


Gradski štab za vanredne situacije: Od početka epidemije 310 obolelih Subotičana od KOVID-19 - Magločistač\nPočetna Aktuelno Gradski štab za vanredne situacije: Od početka epidemije 310 obolelih Subotičana od KOVID-19\nPostavio/la: MagločistačObjavljeno: 03.08.2020 Kategorija: AktuelnoNema komentara\nPrema izveštaju koji je Zavod za javno zdravlje Subotica uputio Gradskom štabu za vanredne situacije vezano za epidemiološku situaciju u vezi sa infekcijom KOVID-19, od početka epidemije, a zaključno sa 3. avgustom, na području grada Subotice registrovano je 310 obolelih lica i 12 smrtnih ishoda koji se mogu dovesti u vezu s ovim oboljenjem.\nU istom periodu, na teritoriji Severnobačkog okruga registrovano je ukupno 384 lica zaraženih virusom korona, od kojih je 14 preminulo usled komplikacija izazvanih KOVID-19 oboljenjem.\nPrema podacima Opšte bolnice u Subotici, tokom vikenda je u Kovid respiratornoj ambulanti bolnice obavljeno 65 pregleda, a 25 pacijenata je zadržano na bolničkom lečenju. U istom periodu, u Kovid delu bolnice umrlo je pet pacijenata sa teritorije Severnobačkog okruga – četiri pacijenta su iz Subotice (tri pacijentkinje starosti 94, 87 i 84 godine, i pacijent muškog pola starosti 71 godinu), i jedan pacijent muškog pola starosti 76 godina iz Bačke Topole.\nNa dalje kućno lečenje i izolaciju otpušteno je tokom vikenda ukupno 18 pacijenata. Trenutno se na bolničkom lečenju u Kovid delu bolnice (Kovid infektivno odeljenje,Kovid centar, Kovid jedinica intenzivnog lečenja) nalazi ukupno 94 pacijenta, od kojih se sedam nalazi u Kovid jedinici intenzivnog lečenja, od toga četvoro na mehaničkoj ventilaciji.\n„Trenutna epidemiološka situacija oboljenja KOVID-19 se i dalje ocenjuje kao nepovoljna, i zato apelujemo na građane da se ponašaju odgovorno i da se striktno pridržavaju svih mera predostrožnosti i uputstava nadležnih epidemioloških službi“, navodi se na kraju saopštenja za javnost Gradskog štaba za vanredne situacije.


Oluja hara Evropom: Vetar nosi sve pred sobom, otkazani letovi, upozorenje na poplave /video, foto/ - Sputnjik Srbija\n17:50 09.02.2020 (osveženo 17:15 10.02.2020) Preuzmite kraći link\nViše od 200 upozorenja na poplave objavljeno je širom zemlje, uključujući i u Jorkširu na severu Engleske, gde se građani upozoravaju da oluja i poplave mogu potencijalno ugroziti i ljudske živote.\nNajjači udari vetra od skoro 150 kilometara na čas zabeleženi su u Aberdaronu u Velsu.\nPoremećen je i avio-saobraćaj širom Britanije, pa su pojedini letovi na domaćim i međunarodnim linijama otkazani na Hitrouu i Getviku.\nProblema ima i u železničkom saobraćaju zbog oborenih stabala, pa se građani pozivaju da izbegavaju ovu vrstu prevoza.\nPomeren je i fudbalski meč Premijer lige između Mančester Sitija i Vest Hama, preneo je Tanjug.\nZatvoreno je osam kraljevskih parkova u Londonu, gde se nalazi više od 170.000 stabala, a vremenske neprilike „otkazale“ su i smene počasne garde ispred Bakingemske palate.\nOluja Kjara pogodila je danas i holandsku obalu, zbog čega je otkazano oko 120 poletanja i sletanja sa aerodroma Shipol, jednog od najvećih u Evropi.\nOtkazane su sve fudbalske utakmice, kao i sportski događaji na otvorenom.\nHolandski meteorološki institut objavio je upozorenje na oluju praćenu udarima vetra jačim i od 100 kilometara na čas.\nOčekuje se da će kasnije tokom dana udari vetra biti jačine i do 140 kilometara na čas.\nVlasti upozoravaju na moguće poplave, obaranje drveća i savetuju građanima da ostanu kod kuće.\nZbog oluje je otkazano i oko 100 letova na aerodromu u Frankfurtu, najprometnijem aerodromu u Nemačkoj.\nUprava aerodroma u Frankfurtu saopštila je da će kasnije danas biti dodatnih otkazivanja letova, jer se tada očekuje snažan olujni vetar.\nGradske vlasti u Parizu donele su odluku da zbog vetra bude zatvorena Ajfelova kula.\naerodromi, poplave, vetar, oluja, Zapadna Evropa


Podrška otvaranju regionalnih inovacionih startap centara : Inkluzija\nPodrška otvaranju regionalnih inovacionih startap centara\nNa sednici održanoj 6. marta, Vlada Republike Srbije usvojila je Uredbu o utvrđivanju Programa podrške otvaranju regionalnih inovacionih startap centara za 2019. godinu.\nPrimenom ove uredbe sistemski će biti unapređen inovacioni ekosistem na celoj teritoriji Srbije, kroz podršku otvaranju regionalnih inovacionih startap centara, sa krajnjim ciljem da se obezbede potrebni uslovi i jednake šanse za realizaciju i razvoj inovativnih preduzetničkih ideja.\nKorisnici sredstava su organizacije i jedinice lokalne samouprave, koje treba da omoguće da se po realizaciji odobrenog projekta postigne samoodrživost regionalnog inovacionog startap centra.\nU tim centrima bi mladi preduzetnici/e imali stručnu, mentorsku, pravnu, savetodavnu i logističku podršku da pokrenu i vode biznis, što će biti značajan generator otvaranja novih radnih mesta u lokalnom okruženju.\nZa ove namene Vlada Srbije je u budžetu obezbedila 220.000.000 dinara.\nNa sednici je usvojena i Uredba o utvrđivanju Programa za promociju i popularizaciju inovacija i inovacionog preduzetništva za 2019. godinu, kojom će se ostvariti kontinuirani doprinos u razvoju održive preduzetničke kulture, rast konkurentnosti Srbije i izgradnja ekonomije zasnovane na inovacijama i znanju.\nNamera je da se javnost, univerzitetska, akademska, naučnoistraživačka i poslovna zajednica, a pre svega mladi, informišu o sistemskim merama koje sprovodi Vlada Srbije, kako bi se građani i građanke, a naročito mladi, podstakli da razmišljaju na preduzetnički način.\nČlanovi/ce Vlade usvojili su Uredbu o utvrđivanju Programa podrške razvoju i promociji ženskog inovacionog preduzetništva za 2019. godinu, kako bi se povećala svest o važnosti ovog vida preduzetništva, obezbedila bolja informisanost o merama koje izvršna vlast sprovodi na tom polju i ostvarila značajnija uloga žena preduzetnica na tržištu rada.\nS obzirom na to da je neophodno promeniti poslovni ambijent i obezbediti da žene u većoj meri budu osnivači, vlasnici ili deoničari privrednih subjekata, Vlada Srbije je za ove namene iz državne kase izdvojila 100.000.000 dinara.


Danica Krstić - Blic Online\nSrpska predstavnica Danica Krstić očarala je sve takmičare u Lisabonu. Naime, kako saznajemo, pevačica grupe „Sanja Ilić i Balkanika“ pobrala je brojne simpatije od muških izvođača „Evrovizije“ do te mere da su joj pojedini ostavljali cveće i poruke na recepciji hotela.\nNećete verovati šta se Danici Krstić dogodilo zbog STRESA oko učešća na "Evroviziji"\nPredstavnica Srbije je pred put u Lisabon rekla da je zbog takmičenja, na koje je otišla u toku današnjeg dana, potpuno poremetila život.\nPogledajte ko nije poželeo sreću Bojani Stamenov!\nNaša predstavnica na ovogodišnjem takmičenju za pesmu Evrovizije, Bojana Stamenov, otputovala je juče u Beč kako bi branila boje naše zemlje.\nPočelo odbrojavanje za Beč\nU večerašnjoj emisiji "Odbrojavanje za Beč" predstavili su se naši kandidati koji će se sutra takmičiti za učešće na izboru za najbolju pesmu Evrope 2015.\nEUROSONG Pevačica izvorne muzike protiv modela\nDanica Krstić iz Kragujevca sušta je suprotnost od Goge Stanić iz Loznice, s kojom se bori za odlazak na takmičenje u Beč.


Tramp i Iran: “Poslednja šansa” – “Ne prihvatamo” | SC Radar\nTeheran — Iran je saoptio da nee prihvatiti nikakve izmene nuklearnog sporazuma sa svetskim silama iz 2015. i da e odgovoriti na sankcije SAD, javljaju agencije.\nAmeriki predsednik Donald Tramp obeao da e se povui iz nuklearnog sporazuma ako evropski saveznici ne isprave njegove “strane propuste”.\nSporazum koji je Iran potpisao 2015. sa Kinom, Rusijom, SAD, Velikom Britanijom, Francuskom, Nemakom i Evropskom unijom podrazumeva ograniavanje nuklearnog programa Irana u zamenu za smanjenje sankcija koje su mu nametnute.\nU saoptenju koje je prenela novinska agencija IRNA danas, Ministarstvo spoljnih poslova Irana je navelo da “nee prihavatiti nikakvu izmenu sporazuma – ni sada ni u budunosti”, prenosi Rojters.\nKako prenosi agencija, Iran je istakao da e odgovoriti na sankcije koje su SAD uvele efu pravosua te zemlje Ajatolahu Sadiku Laridaniju.\nSAD su uvele sankcije protiv 14 pojedinaca i firmi zbog, kako se navodi, krenja ljudskih prava i podrke iranskom programu oruja, a meu njima je i ef iranskog pravosua ajatolah Sadek Laridani.\nAmeriko ministarstvo finansija saoptilo je da je Laridani, blizak saveznik vrhovnog iranskog voe ajatole Ali Hamneija, “odgovoran za nareivanje, kontrolu i sprovoenje ozbiljnih krenja ljudskih prava dravljana Irana”, prenosi Rojters.\nPrethodno je Tramp izjavio da e potvrditi nuklearni sporazum sa Iranom poslednji put ako on ne bude promenjen da bi dao Vaingtonu i evropskim saveznicima ansu da poprave “strane propuste” sporazuma iz 2015. godine.\n“Ovo je poslednja ansa. U odsustvu takvog sporazuma SAD nee ponovo suspendovati sankcije da bi ostao u nuklearnom sporazumu sa Iranom. A ako u bilo kom trenutku procenim da taj sporazum nije postignut, povui u se iz dogovora odmah“, rekao je Tramp, prenosi Rojters.\nTom odlukom koju e Tramp potpisati suspenduju se amerike sankcije Iranu za jo 120 dana.\nPrema sporazumu est svetskih sila i Irana, Teheranu je zabranjeno obogaivanje uranijuma do 2025. godine, dok Bela kua eli da trajno ogranii taj program.\nIstovremeno, Ministarstvo finansija SAD odluilo je danas da uvede nove sankcije protiv 14 iranskih graana i pravnih subjekata.\nMinistar spoljnih poslova Irana Davad Zarif u petak je izjavio putem Tvitera da najnovija odluka amerikog predsednika Donalda Trampa o nuklearnom sporazumu izmeu Irana i svetskih sila podriva solidan multilateralni dogovor.


Raseljeni - Blic Online\nRaseljeni Srbi iz Prištine, a među njima i manji broj onih koji još uvek žive u ovom gradu, obišli su, povodom Mitrovskih zadušnica, grobove predaka i svojih najbližih, javlja Kosovo Online.\nUNHCR:Za 12 meseci 1.500 izbegličkih porodica dobilo rešenje\nŠtrbac poručio da Vlada RS čini sve da ZAŠTITI srpsku imovinu u Federaciji BiH\nVršilac dužnosti direktora Republičkog sekretarijata za raseljena lica i migracije Dragan Štrbac razgovarao je danas sa predsednikom Udruženja izbeglica i socijalne pravde “Pravda” iz Bijeljine Dušanom Stevanovićem.\nVLADA RS DONELA ODLUKU Za izbegle, raseljenje i povratnike iz budžeta RS 6,3 miliona KM\nVlada Republike Srpske usvojila je danas Program rešavanja problema raseljenih, povratnika i izbeglica za 2019. godinu kojim se raspoređuje 6,3 miliona KM.\nViše od 40.000 ljudi raseljeno zbog "TIHOG CUNAMIJA"\nBroj ljudi raseljenih nakon nedavnog cunamija koji je pogodio priobalna područja ostrva Java i Sumatra u Indoneziji povećan je na oko 40.000, rekli su danas zvaničnici.\nPublikacija o stanju i potrebama raseljenih sa Kosova i Metohije\nU Srbiji (bez KiM) je evidentirano 199.584 interno raseljenih lica sa Kosova i Metohije, od kojih je 68.514 (16.644 porodice) većina živi u gradskim sredinama u Zapadnoj Srbiji i Šumadiji, a samo sedam odsto razmišlja o povratku.\nUNHCR: Raseljeno više od 320.000 ljudi\nUNHCR je saopštio da je usled sukoba i vazdušnih udara na jugozapadu Sirije raseljeno više od 320.000 civila i pozvao Jordan da otvori svoje granice za izbeglice.\nUNHCR: Broj raseljenih na jugu Sirije UTROSTRUČEN\nBroj raseljenih osoba na jugu Sirije povećan je na više od 160.000 nakon poslednjih sukoba, rekao je portaprol Agencije UN za izbeglice (UNHCR) Mohamad Havar.\nPovodom Svetskog dana izbeglica potpredsednik kosovske Vlade i ministar za zajednice i povratak u ostavci Dalibor Jevtić poručuje da se i danas, posle 19 godina, govori o brojki od 200.000 raseljenih sa Kosova i činjenici da oni ne mogu da se vrate a da neki od njih žive u nehumanim uslovima nedostojnim čoveka.\nKosovska vlada usvojila Uredbu o povratku raseljenih lica\nPotpredsednik kosovske vlade i ministar za zajednice i povratak Dalibor Jevtić saopštio je da je vlada danas, na njegov predlog, usvojila Uredbu o povratku raseljenih i trajna rešenja.\nRaseljeni sa KiM za povratak vojske Srbije u južnu pokrajinu\nSavez udruženja raseljenih sa Kosova i Metohije u Crnoj Gori traži da vojni vrh i ministar odbrane Srbije Aleksandar Vulin istraju u opredeljenju da se Vojska Srbije vrati na Kosovo i Metohiju, ističući da za to nisu potrebne nikakve nove odluke, niti rezolucije, sa bilo kog nivoa.\nNa administrativnom prelazu Jarinji, u autobusu koji je prevozio raseljena lica da glasaju na današnjim lokalnim izborima na Kosovu pronađene su dve ručne bombe i dva električna detonatora, preneo je portal KoŠev.\nUdruženje raseljenih: Vulin u pravu o povratku ustaštva u Hrvatsku\nUdruženje izbeglih, raseljenih i doseljenih Srba saopštilo je danas da podržava borbu koju ministar Aleksandar Vulin vodi govoreći istinu o buđenju neonacizma u Evropi i povratku ustaštva u Hrvatskoj.\nPurišić: Vlada Crne Gore sa posebnim senzibilitetom rešava pitanje raseljenih\nVlada Crne Gore sa posebnim senzibilitetom rešava pitanja interno raseljenih lica na teritoriji ove države i prati njihovo ostvarivanje, rekao je crnogorski ministar rada i socijalnog staranja Kemal Purišić.\nNa poziv udruženja raseljenih sa Kosova i Metohije "Zavičaj", zamenik kosovskog premijera Branimir Stojanović danas se u Kraljevu sastao sa predstavnicima i izabranim članovima ovog udruženja i sa njima razgovarao o problemima sa kojima su i danas suočeni u raseljeništvu, kao i o mogućnostima njihovog povratka.\nKandidaturu Stamatovića podržali raseljeni Srbi i Albanci s Kosova i Metohije\nBudući predsednički kandidat i predsednik Opštine Čajetina Milan Stamatović izjavio je danas na Zlatiboru u razgovoru sa predstavnicima raseljenih Srba i Albanaca sa Kosova i Metohije da u Srbiji još uvek ima ljudi koji razmišljaju i saosećaju se sa njihovim bolom i naporima da ostanu na svom "kućnom pragu".\nViše od 45.000 raseljenih posle zemljotresa u Indoneziji\nViše od 45.000 ljudi moralo je da napusti svoje domove posle zemlljotresa na zapadu Indonezije 7. decembra i u kojem je stradalo više od 100 i povređeno oko 700 ljudi, saopštile su danas indonežanske vlasti.\nREGIONALNI STAMBENI PROGRAM U kuće, do kraja godine, useljava 1.000 raseljenih i izbeglih osoba\nEvropska unija najveći je donator Regionalnog stambenog programa za raseljene i izbegle osobe, za koji je izdvojila 230 miliona evra, od čega 36 miliona evra za Bosnu i Hercegovinu.\nDva autobusa sa Srbima raseljenim iz Prištine u Beograd i Niš i prištevci koji 17 godnina žive u centralnom Kosovu obišli su danas na Mitrovdanske zadušnice delimično očišćeno gradsko pravoslavno groblje u Prištini.


Zmajice love historijsku pobjedu: Odbojkaška reprezentacija BiH danas protiv Azerbejdžana – Sport Centar Zmajice love historijsku pobjedu: Odbojkaška reprezentacija BiH danas protiv Azerbejdžana – Sport Centar\nŽenska odbojkaška reprezentacija BiH danas u drugom kolu Evropskog prvenstva igra protiv Azerbejdžana.\nNakon očekivanog poraza od Srbije, koja je aktuelni kontinentalni prvak i domaćin grupe A u Beogradu, današnji susret prilika je Zmajicama da upišu svoju prvu, historijsku, pobjedu na EP. Azerbejdžanke su također u prvom kolu upisale poraz od Belgije (0:3).\n“Igramo protiv ekipe Azerbejdžana koju veoma dobro poznajemo jer smo igrali sa njima prijateljske mečeve. Očekujemo pozitivan rezultat, nadamo se najbolje i uz povratak Edine Begić koja nam mnogo nedostaje potrudit ćemo se dati maksimum i završiti u najboljem mogućem redu“, kaže bh. reprezentativka Edina Selimović.\nUtakmica Azerbejdžan – BiH u beogradskoj Štark Areni počinje u 18 sati. Osiguran je direktan TV prenos za gledaoce u našoj zemlji, na kanalu Arena Sport 1.


Opšta i Digestivna hirurgija - Humanitas.net\nKliničke i naučne aktivnosti Odeljenja za opštu i digestivnu hirurgiju u saradnji sa Univerzitetom, posebno su usmerene na proučavanje i lečenje kako benignih tako i malignih bolesti jetre i žuči, pankreasa i debelog creva.\nOperativno odeljenje sastoji se od sledećih aktivnih odseka:\nOpšta hirurgija i Dnevna bolnica\nOperativno odeljenje za hirurgiju debelog i analnog creva i hirurgiju pankreasa\nOdeljenje takođe primenjuje minimalno invazivne laparoskopske metode i tehnike za lečenje neoplastičnih oboljenja. U određenim slučajevima, danas je moguće izvršiti laparoskopsku resekciju jetre sa očiglednim prednostima koje ova metoda ima po pitanju postoperativnog toka.\nTakođe postoje i laparoskopske tehnike lečenja kod intersticijalnih i neintersticijalnih stanja (posebno, ablacija radiotalasima u kojoj ovo Odeljenje ima najveće iskustvo na nacionalnom nivou) kod pacijenata sa kancerom koji ne mogu da se podvrgnu hirurškoj resekciji.\nVeliki broj resekcija pankreasa usled neoplazije primenjuje se kako kod malignih, tako i kod benignih tumora; u ovim slučajevima Odeljenje takođe koristi laparoskopsku resekciju sa ili bez očuvanja slezine.


HomePoljoprivredaU Kikindi održan Prvi sajam poljoprivrede\n13/09/2019 Redakcija BALKAN TV Poljoprivreda, za slajder 0\nPokrajinski sekretar za poljoprivredu, vodoprivredu i šumarstvo dr Vuk Radojević, prisustvovao je danas otvaranju Prvog sajma poljoprivrede u Kikindi, i tom prilikom istako da ova manifestacija na pravi način promoviše tradicionalne vrednosti Grada i Severnobanatskog regiona.\nPoljoprivedni Sajam organizovao je Grad Kikinda uz podršku Pokrajinskog sekretarijata za poljopirvredu, vodoprivredu i šumarstvo.\n„Ovo je jedinstvena prilika da se poljopirvednici upoznaju sa mogućnostima koje im stoje na raspolaganju i kada su u pitanju državni fondovi, ali isto tako kada su u pitanju oni koji nude odeređene repromaterijale. S druge strane, verujem da će poljoprivrednici iskoristiti posetu Sajmu na najbolji način i ostvariti nove kontakte u interesu svog poslovanja“, istakao je dr Vuk Radojević. On je pozvao poljoprivrednike sa teritorije grada Kikinde da u većoj meri koriste subvencije koje im stoje na raspolaganju, jer podaci pokazuju da je za poslednje tri godine na ovom području realizovano svega nešto više od 90 miliona dinara vrednih investicija.\nDr Radojević je podsetio da je Pokrajinski sekretarijat za poljoprivredu od 2016. godine značajna sredstva uložio u mere agrarne politike na pokrajinskom nivou. Zahvaljujući investicijama vrednih preko tri milijarde dinara omogućeno je navodnjavanje na novih blizu 20.000 hektara. Preko 1.000 hekatra pokriveno je novim protivgradnim mrežama, a za tu namenu izdvojeno je preko 1,5 milijardi dinara. Takođe, oko 450 miliona dinara uloženo je u podizanje novih plastenika, kao i blizu 400 miliona dinara za opremanje stočarskih farmi. Pored toga, kako je pokrajinski sekretar rekao, zajedno sa Ministarstvom poljoprivrede definisane su i nove mere.\n„Fokus je pre svega na poljopirvednicima mlađim od 40 godina, gde imamo posebnu liniju koju smo im namenili. Za tri godine uspeli smo blizu 700 miliona dinara, na pokrajinskom nivou, da izdvojimo za nove poljoprivednike i na taj način ih motivišemo da započnu svoj agrobiznis i ostanu na selu da žive“, rekao je Radojević.\nSajam poljoprivede u Kikindi, prvi po redu, okupio je preko 170 izlagača iz Srbije i Slovenije. Cilj manifestacije je da se kroz stručna predavanja i prezentacije kompanija poljoprivrednicima severnog Banata predstave nova saznanja, tehnologije i tehnike u oblasti agrara, ali i da oni pokažu svoja umeća i veštine.\nKikindski Sajam poljoprivrede svečano je otvorio ministar poljoprivrede Branislav Nedimović, koji je čestitao na organizaciji ove agrarne manifestacije i izrazio nadu da će Sajam postati prepoznatljivo obeležje Severnog Banata. Nedimović je dodao da se trudi da obiđe svako selo u Severnom Banatu i kroz neposredne razgovore sa poljopirvednicima čuje o njihovim problemima.\n„U 2018. godini iz budžeta Republike Srbije direktno poljoprivrednicima na prostoru Kikinde otišlo je preko 3,5 miliona evra. U svakom slučaju, kada dođemo do svakog čoveka i kada mu objasnimo, mislim da će se taj iznos subvenicije podići“, rekao je ministar poljoprivrede.\nGradonačelnik grada Kikinde Pavle Markov rekao je da je poljopriveda važna tema, kako za Kikindu tako i za Banat, a da je cilj Gradske uprave, podstaknut radom Vlade Republike Srbije, nadležnog Ministarstva i Pokrajinske vlade, jeste vraćanje poverenja.\n„To je ključna reč u razvoju poljoprivrede. Imam slobodu da zaključim da smo u prethodne četiri godine uspeli da vratimo poverenje poljoprivrednika u državne organe. Grad Kikinda je u poslednje dve godine putem subvencija izdvojio nepunih 50 miliona dinara u oblasti poljoprivrede“, rekao je gradonačelnik.\nTokom dvodnevnog održavanja Sajma poljoprivrede, posetioci imaju priliku da se upoznaju sa radom institucija, privrednih društava, savetodavne službe, pogledaju ponude osiguravajućih društva i banaka, posete stručna predavanja. Predstavljena je gastronomska ponuda, povrtarski proizvodi, mehanizacija, a organizovane su izložbe stoke, pernatih i sitnih životinja, kao i revija paradnih zaprega. Za osnovce je upriličeno takmičenje u paorskim igrama, a za đake Tehničke škole nadmetanje u vožnji traktora.\nVučić u Drvaru: Za opstanak neophodno jedinstvo Srba\nTotal Hits : 3680756